text:
Elingi koloba nini kozala Moklisto?
Moklisto azali na bondimi na Nkolo Yesu Klisto, ete Ye azali Mwana mpenza ya Nzambe, atindamaki na Tata wa Ye koyoka mpasi mpo na masumu na biso na mosala moluti bonene ya bolingo oyo toyebi lokola Bomikabi.
Moklisto andimaka ete na nzela ya ngolu ya Nzambe Tata mpe Mwana na Ye, Yesu Klisto, tokoki koyambola, kolimbisa basusu, kobatela mitindo, mpe kosangola bomoi ya seko.
Liloba Moklisto elingi koloba kokamataka likolo na biso nkombo ya Klisto. Tosalaka boye na kobatisamaka mpe kozwaka likabo ya Molimo Mosantu na botii maboko na baye bazali na likoki ya bonganganzambe.
Moklisto ayebi ete na mibu nyonso, baprofeta ya Nzambe batatoli ntango nyonso na ntina ya Yesu Klisto. Yesu oyo kaka, elongo na Tata na Lola, bamimonisaki na Profeta Joseph Smith na mobu 1820 mpe azongisaki nsango malamu mpe libongisi ya Eklezia na Ye ya ebaneli.
Na nzela ya makomi mpe litatoli ya Joseph Smith, toyebi ete Nzambe, Tata wa biso na Lola, azali na nzoto ya nkembo mpe ebongi nie ya mosuni mpe mokuwa. Yesu Klisto azali Mwana Mwana se Moko wa Ye na mosuni. Molimo Mosantu azali moto ya molimo oyo mosala na ye ezali kotatola Tata mpe Mwana. Bonzambe ezali bato misato ya kokabwana mpe ya kokesana, basangani na ntina.
Na malongi maye lokola moboko ya bondimi na biso, ekoki kozala na ntembe moko to boweli ete biso, lokola bandimi ya Eklezia ya Yesu Klisto ya Basantu ba Mikolo mya Nsuka, tozali Baklisto? Nzokande mpo na Moklisto nyonso, motuna etikali: Baklisto ya lolenge nini tozali? Na maloba mosusu, tozali kosala ndenge nini na boluki na biso ya kolanda Klisto?
Kanisa elongo na ngai makambo ya bayekoli ya Baklisto mibale :
Yesu,“Etambolaki ye pembeni ne libeke na Galilai, amoni bandeko mibale, Simona oyo abiangami Petelo Andalea ndeko na ye, kobwaka moluba kati na mai mpo bajalaki baluki na mbisi.
“Alobi na bango ete, boyaka nsima na gai mpe na kojalisa bino baluki na bato.
“Nokinoki batiki moluba kobila ye.”1
Lokola Baklisto lelo, tozali na libaku ya kosala sikawa, sasaipi, mpe na mokano, lokola Petelo mpe Andelea basalaki: “batiki miluba mpe babili ye.”2 Mpe tobiangemi mpo na kotika miluba na biso, kobwaka mimesano, bizaleli, bonkoko ya mokili. Tobiangemi lisusu mpo na kotika masumu na biso. “[Ntangu Yesu] abiangi ebele epai na ye…, alobi na bango ete, Soko moto alingi kobila ngai, tika te amiboya ye mpenja, atombola ekulusu na ye, mpe abila ngai.”3 Kotikaka bisomei bizaleli ya bonzambe te ezali ebandeli ya boyamboli, oyo ememaka mbongwana ya motema makasi kino “tozali na meko mpo ya kosala bobe te.”4
Mbongwana oyo, ebengami bobongoli motema, esalami se na nzela ya Mobikisi. Yesu alakaki ete: “Soko bato baye epai ya ngai nakolakisa bango botau bwa bango. … Mpe boboto bwa ngai bokoki mpo ya bato banso baye bakomikitisaka liboso lya ngai; mpo soko bamikitisi liboso lya ngai, mpe bondimi na ngai, nde Ngai nakosala makambo matau makoma makasi mpo ya bango.”5 Ntango biso tokomisami sikana Klisto, bizaleli na biso ebongwani mpe tokolinga kozongela makambo na biso ya kala te.
Atako bongo, Baklisto ya botongono bakopambolama ntango nyonso na kokutana na bampasi mpe babosisoi. Ntango mikakatano ya bopetoli oyo eye, tokoki kosenginiama mpo na kozongela makambo na biso ya kala. Nsima ya Bobakisami ya Yesu klisto, abimelakiaki basi mpe ayebisaki bango ete bandeko babali bakobombola Ye na Galilea. Ntango Petelo, Apostolo ya nkulutu, azongaki na Galilea, azongelaki lisusu oyo ayebaki—oyo azalaki koyoka elengi na kosalaka. “Nakei koluka mbisi,”6 alimbolaki mpe azwaki bayekoli ebele elongo na Ye.
Na boye, Petelo mpe basusu balukaki mbisi butu mobimba kozangaka kozwa ata mbisi moko te. Ntongo elandaki Yesu abimelaki na libongo mpe abelelaki bango na ngambo ya mai, “Bobwaka moluba [na yo] na loboko na mobali.” Bayekoli baoyo batikalaki na bwato balandaki malakisi ya Mobikisi mpe nokinoki bamonaki miluba na bango na kokamwa etondaki penepene ezinda. Yoane na akitolaki mongongo ya Mobikisi, mpe Petelo na mbala moko amibwakaki na mai mpe akataki mai kino na libongo.7
Na Baklisto baoyo bazongeli makambo na bango ya kala, ya botongono moke, bokanisa ndakisa ya botongono ya Petelo. Bowumela te. Boya koyoka mpe bokitola mongongo ya Mobikisi kobengaka. Nde sikasikawa bozongela Ye mpe bozwa mapamboli na Ye ya mingi mbala moko lisusu.
Ntango bandeko babali bazongaki na libongo, bakitolaki lipati ya mbisi na mapa. “Yaka kolia,”8 Mobikisi alobaki. Wana ezalaki Ye koleisa bango, atunaki Petelo mbala misato, “Simona, mwana na Yoane, olingi nde ngai?” Ntango Petelo alakisaki bolingo na ye, Mobikisi abondelaki ye, “Leisa bana na mpate na ngai. … Leisa bampate na ngai.”9
Oyo ezali libiangi ya Klisto epai ya Moklisto nyonso lelo: “Leisa bana na mpate na ngai. … Leisa bampate na ngai.”—kabola nsango malamu na ngai na bilenge mpe bakolo, kotombolaka, kopambolaka, kobondisaka, kolendisaka, mpe kotongaka bango, mingimingi, baoyo bakanisaka mpe bandimaka na bokeseni na oyo tosalaka. Toleisaka bana na mpate na Ye na bandako na biso na lolenge tozali kowumela na nsango malamu: kobatelaka mitindo, kosambelaka, koyekolaka makomi, mpe komekolaka bolingo na Ye. Toleisaka bampate na Ye na Eklezia ntango tozali kosala na ya masanga makoki ya bonganganzambe mpe mabongisi malandi. Mpe toleisaka bampate na Ye na mokili mobimba na kozalaka bazalani malamu ya Baklisto, kosalelaka boyambi ya solo ya kokendaka kotala mpe kosalisa basi bakufeli mibali, bana etike, babola, mpe banso baoyo bakeleli.
Mpo na mingi, libiangi ya kozala Moklisto ekoki komonana lokola ya mpasi, kutu ya bozito boluti. Kasi tosengeli kobanga te to komiyoka ya kokoka te. Mobikisi alakaki biso ete akosala biso ete tolonga na mosala na Ye. “Boyaka nsima na ngai,” Alobi “mpe Ngai nakojalisa bino baluki na bato.”10 Na kolandaka Ye, Ye apambolaka biso na makabo, batalanta, mpe bokasi ya kosala bolingi na Ye, kopesaka biso nzela ya kokende mosika ya bisika na biso ya libondi mpe kosala makambo tokanisi ata mokolo moko te liboso ekoki kosalama . Oyo ekoki kolinga koloba kokabolaka nsango malamu na bazalani, kobikisaka baoyo babungi na molimo, kosalaka misio ya ntango-mobimba, kosalaka na tempelo, kobokolaka mwana moko azali na banbosenga ya ndenge, kolingaka mwana na kilikili, kosalisaka moninga ya malali, kokutanaka na babozangi koyokana, to koniokwamaka motungisi. Elingi koloba komilengelaka mpo na koyanola libiangi na Ye. Na kolobaka, “Nakokende wapi olingi ngai nakende; nakoloba maye olingi ngai naloba; nakosala makambo olingi ngai nasala; nakozala oyo olingi ngai nazala.”11
Mpo na kozala oyo Tata na Lola alingi biso tozala, tolandaka Yesu Klisto. Natatoli ete Ye azali kokoba kobiangaka biso mpo tolanda Ye. Soki ozali kaka koyekola oyo etali bomipesi ya Basantu ba Mikolo mya Nsuka to soki ozalaki kosala elongo na mobimba te na Eklezia mpe olingi kolanda Ye lisusu—kobanga te! Bayekoli ya Nkolo ya yambo bazalaki banso bandimi ya sika na Eklezia, babongwani sika na nsango malamu na Ye. Yesu na bompikiliki ateyaki moko na moko. Ye asalisaki bango bakokisa mikumba na bango. Ye abengaki bango baninga na Ye mpe abonzaki bomoi na Ye mpo na bango. Mpe asili kosala yango kaka mpo na biso.
Natatoli ete na nzela ya bolingo mpe ngolu na Ye ezanga nsuka tokoki kokoma Baklisto koleka Baklisto. Tala babolamu ya Kozala Lokola Klisto oyo elandi. Lolenge nini tozali kosala na kolendisaka yango kati na bisomei?
Bolingo ya Boklisto. Mobikisi apesi motuya na moto nyonso. Kozalaka boboto mpe ngolu na banso, Ye atikaki ntuku libwa na libwa mpo na kokuta moko,12 mpo “ata nsuki yonso na mito na [biso] itangami”13 na Ye.
Bondimi ya Boklisto. Atako masenginia, mimekano, minioko, Mobikisi atiaki elikia na Tata na Lola mpe aponaki kozala na botongono mpe na botongono na mitindo na Ye.
Libonza ya Boklisto. Na ntango mobimba ya bomoi na Ye Mobikisi apesaki ntango na Ye, bokasi na Ye, mpe na nsuka, na nzela ya Bomikabi, Amipesaki mpo ete bana banso ya Nzambe bakoka kosekwisama mpe kozwa libaku ya kosangola bomoi ya seko.
Kobatela ya Boklisto. Lokola Mosamalia malamu, Mobikisi akobaki kokende kobikisa, kolinga, mpe koleisa bato nzinganzinga na Ye, na bozangi kotala bonkoko, boyambi, to babozui.
Lisalisi ya Boklisto. Soki kotokaka mai uta na libulu, kolambaka mole ya mbisi, to kosokolaka makolo etonda putulu, Nkolo abebisaki mikolo na Ye kosalisaka basusu—kotelemisaka baye balembi mpe kolendisaka baye ya botau.
Bompikiliki ya Boklistu. Na mpasi mpe monioko, Mobikisi azelaki na bompikiliki Tata wa Ye. Na bompikiliki na Ye mpo na biso, Ye azali kozela biso tososola oyo ezali malamu mpe toya na ndako epai na Ye.
Kimia ya Boklisto. Na ntango mobimba ya mosala na Ye alendisaki mitema kososolaka mpe kolukaka kimia. Mingimingi na katikati ya bayekoli na Ye, Ye ateyaki ete Baklisto bakoki koswana te na Baklisto mosusu, atako babokeseni ezali.
Bolimbisi ya Boklisto. Ye ateyaki biso topambola baoyo bazali koniokola biso. Ye alakisaki biso nzela na kosambelaka ete baoyo babakaki Ye bakolimisamaka .
Bobongoli Motema ya Boklisto.Lokola Petelo mpe Andelea, mingi bakitoli bosolo ya nsango malamu noki ntango bayoki yango. Babongwani na mbala moko. mpo na basusu ekoki kozwa ntango molai. Na bobimisi moko epesamaki na nzela ya Joseph Smith, Mobikisi ateyaki ete,“Oyo ezali ya Nzambe ezali pole; mpe ye oyo azui pole mpe akobi kati na Nzambe, azui pole mingi; mpe pole wana ekoli mingimingi koleka kino mokolo ebongi nie,”14 mokolo ebongi nie ya mbongwana na biso. Yesu Klisto azali“pole mpe Mosikoli ya mokili; Molimo ya bosolo.”15
Molende kino na nsuka ya Boklisto. Na bomoi na Ye mobimba, Mobikisi ata mokolo moko te atikaki kosala bolingi ya Tata na Ye kasi akobaki na bosembo, bolamu, ngolu, mpe bosolo kino na nsuka ya bomoi na Ye ya kufa.
Oyo ezali ndambo ya balolenge ya baoyo bayokaka mpe bakebaka na mongongo ya Mobikisi. Lokola moko ya banzeneneke na Ye ya ndenge .”16na mabele, napesi litatoli na ngai ya Boklisto ete Ye azali kobenga yo lelo, “yaka kobila ngai.”Yaka mpo na kotambola na banzela oyo ememaka na esengo ya seko, bosepeli, mpe bomoi ezanga nsuka kati na bokonzi ya Tata wa biso na Lola. Na nkombo ya Yesu Klisto, Mobikisi mpe Mosikoli na biso, amene.


c: text/html

text:
Joseph Kasa-Vubu
Joseph Kasa-Vubu, azalí Mokambi-Ekólo wa libosó wa Kongó-Kinsásá. Yě afándaka na kiti ya bokonzi bandá mokɔlɔ mwa 1, sánzá ya nsambo mobú mwa 1960 tíí mokɔlɔ mwa 24, sánzá ya zómí na mɔ̌kɔ́ mobú mwa 1965. Mokambi mbúlamatáli ya yě wa yambo ezaláká Patrice Lumumba.
Bomɔi bwa moto[kokoma | kobɔngisa mosólo]
Abotamá na Dizi pɛmbɛ́ni ya Tshela na Mayombe (Bas-Congo), mokɔlɔ mwa yě mwa mbótama eyébani malámu tɛ́. Kozánga kozwa batísimo na mbótama esáláká 'te mokɔlɔ mwa yě mwa mbótama ekomama tɛ́ na mikanda mya lɛ́ta. Engɛ́bɛ́nɛ́ na maloba ma baníngá ba yě ba kelási mpé bamumpɛ́ ba lingómbá lya Scheut baye bayébaka yě lokóla moyékoli, mobú mwa mbótama ya yě mokoki kozala nzínganzínga ya mobú mwa 1915, kasi na 1913 tɛ́ engɛ́bɛ́nɛ́ na makomi maye mazalí kotála bomɔi bwa yě. Moyékoli na kelási ya bónganga Nzámbe o Mbata-Kiela, bamumpɛ́ bamɔnɔ́kɔ́ na lombango 'te yě azalí na nsɔ́mí míngi eye elongobani tɛ́ na mosálá mwa bónganga Nzámbe. Bomoyíbisáká 'te ékosɛ́ngɛlɛ alanda kelási ya bato bansɔ, mpé akɛndɛ́kɛ́ (akotɔ́kɔ́) kelási ya bato bansɔ mpé ayékoláká makambo matáli bokanisi (philosophie).
Nsima ya bosilisi kelási ya yě, yě akómáká molakisi kasi amɔnɔ́kɔ́ 'te lifuta lya yě lokóla molakisi ekokanáká sɔ́kɔ́ mokɛ́ tɛ́ na kelási iye yě akɔtɔ́kɔ́. Akotíka mosálá mwa molakisi, mpé akɛndɛ́kɛ́ kosála na lingómbá lya mombɔ́ngɔ ya mabáyá liye libêngami Agrifor mpé nsima ya kosála na lingómbá lîná , asáláká lokóla mosungi *comptable na mbulamatari ya koloni na *departement eye etáli makambo ma mosɔ́lɔ. Ekomi yě na Léopoldville_nkómbó ya kala ya kinsásá, akozwa *infuence ya makanisi ndéngé na ndéngé ma lisangá lya bato baye babêngi bakaláka baye baútaka na bingúmba ndéngé na ndéngé ya ekólo Kongó-Kinsásá.
Yě, ayébanáká míngi o miso mya bato lokóla mokambi mwa lingómbá lya politíki liye ebêngami Boyókani bwa bakɔ́ngɔ, na lokóta la lifalansé balibêngi "Alliance des Bakɔ́ngɔ", ABAKO na bokúsé.
Na mobú mwa 1958, akómaka bugumési ya komíni ya Dendale eye ekóma lɛlɔ́ komíni Kasa-Vubu
Na mobú mwa 1965, mɔ̌kɔ́ wa basɔ́dá ba yě na nkómbó ya Mobutu akobakola yě mpé moyangeli wa yě ya yambo na kiti ya bokonzi na loléngé luye babêngi na lifalansé coup d'etat, mpé Mobutu akokóma mokonzi wa ekólo mpé akopɛsɛ ndingisa 'te Kasa-vubu afánda o ndáko ya yě lokóla moto wa bɔlɔ́kɔ mpé abimaka tɛ́. Bamozóngisáká o mbóka wa yě na Bóma o engúmba Bas-congo mpé ndako eye azaláká kofánda ekengelamáká bútu mpé mói mpó na komopekisa kobima, Na mobú mwa 1969, azwaka bokɔnɔ kasi lokóla bamopekisáká kobima libándá lya mbóka ya yě o Kisundi, yě akufáká na bozángi *soins (malako) ma mongángá.
Kasa-vubu abaláká ....mpé azaláká tatá wa bǎna.....
Mosálá mwa politíki[kokoma | kobɔngisa mosólo]
Ntángo Kongó-Kinsásá ezwǎká bonsɔ́mí (lipandá) na mobú mwa 1960, Kasa-vubu apɔ́nɔmɔ́kɔ́ na *assembly ya sika ya Kongó-Kinsásá lokóla mokonzi ekólo mpé afándadaka na kiti ya bokonzi na mokɔlɔ mwa ntúkú mísáto, sánzá ya motóbá, mobú mwa 1960.
Ntángo ekɛ́ nsima ya mbotámá ya repubiliki ya sika, yangó ekutanáká na mikakátano míngi, ngámbo mɔ̌kɔ́ ezaláká na mikakátano mya politíki mpé ngámbo esúsu, mikakátano na mapinga ma basɔ́dá mpé ngámbo esúsu bitumba bya bokaboli mbóka o biténi na Katanga. Na ntángo ya matatá mâná, mbúlamatáli ezaláká kotambwisama malámu tɛ́ mpó na bozángi boyókani eye ezaláká na kati ya mokonzi-ekólo Kasa-vubu mpé moyangeli wa yě wa yambo Patrice Lumumba. Tála Matatá na Kongó nsima ya lipandá.
Na mokɔlɔ mwa mitáno sánzá ya libwa, Kasa-Vubu alongoli Lumumba na kiti ya Moyangeli wa Yambo kasi Lumumba aboyi kolongwa na kiti ya Moyangeli wa Yambo mpé yě _Lumumba_ asokoli 'te alongoli Kasa-Vubu na kiti ya bokonzi mpé amisakoláká mokambi wa ekólo, likambo liye lisáláká 'te misálá mya mbúlamatáli ézaláká kotambwisama lisúsu malámu tɛ́ mpé matatá maye masukáká o mokɔlɔ mwa zómi na mínei ntángo komanda mɔ̌kɔ́ ya mapinga ma basɔ́dá na nkómbó ya Joseph Mobutu Sese Seko abɔ́tɔlɔ́kɔ́ bokonzi epái ya Kasa-Vubu mpé akangáká Lumbumba na bɔlɔ́kɔ. Lumumba apɛ́sɛmɛ́kɛ́ na mabɔ́kɔ ma bakaboli ba nsé ya engúmba ya Katanga mpé basiláká komoboma na lisálisi mpé lipamboli lya bikólo bisúsu bya molɔ́ngɔ́. Nzóto ya yě etiyamaka na tono ya *acide mpé Mbúlamatáli ekambamáká na lingómba lyɔ̌kɔ́ lya bayékoli ba bobɔ́ngɔ bwa Kongó mpé nsima ya mwa ntángo Kasa-Vubu azongeláká bokonzi bwa yě.
Mibú mitano miye milandáká, Kasa-vubu akambáká ekólo na mbúlamatáli iye izánga nguyá. Na sánzá ya sambo ya mobú mwa 1964, yě apɔnɔ́kɔ́ mokonzi wa lingómba lya bokaboli na nkómbó ya Moise Tshombe lokóla Moyangeli wa Yambo mpé apɛ́sɛ́kɛ́i nzéla 'te babundi ba mbóka isúsu míngi mpenzá babundi ba erópa babunda bitumba biye kongó ezaláká na yangó na batɔmbɔki baye bazaláká na Kisangani mpé bakambamáká na Pierre Mulele.  Mobutu akobɔ́tɔlɔ bokonzi mbala ya íbalé na mokɔlɔ mwa ntúkú míbalé na mínei sánzá ya zómi na mɔ̌kɔ́ mobú mwa 1965, kasi ntángo eye akofándisa Kasa-vubu pɛmbɛ́ni mpé akomisákola Mokambi-ekólo.
Tála mpé[kokoma | kobɔngisa mosólo]

robotstxt: allowed

filter: keep


text:
Bitúká bya Kongó-Kinsásá
Biténi mikonzi bya Kongó-Kinsásá bibêngámí Bitúká (Province na lifalansé). Bitúká bya Kongó-Kinsásá bizalí :
Etápe
Bitúká ya Sika bya Kongó-Kinsásá[kokoma | kobɔngisa mosólo]
Bitúká bya Kongó-Kinsásá bizalí mbóngwáná na Mokandá ya Mibéko ya 2005:
Kala Bitúká[kokoma | kobɔngisa mosólo]
Etando mpé Bato[kokoma | kobɔngisa mosólo]
Source : Congo Online (na lifalansé)
O káti o búku ya mibeko-mokonzi bya Kongó-Kinsásá, eye epɔnámákí na bakomi mibeko tǒ mpé palemá, ekomámí éte na kobanda mobú 2008, ekólo Kongó-Kinsásá ekokatakatama na bitúká 26.
Tálá mpé[kokoma | kobɔngisa mosólo]
Nkásá o káti Wikipedia[kokoma | kobɔngisa mosólo]


text:
Antoine Gizenga
Antoine Gizenga Funji azalí moto wa politíki. Azalákí Ministɛlɛ mwa yambo ya Guvenemá ya Kongó-Kinsásá.
Gizenga abótámí o Mushiko, mokɔlɔ 5, sánzá ya zómi o mobú 1925. Azalákí Ministɛlɛ mwa yambo ya Guvenemá ya Kongó-Lipopo (Kongó-Kinsásá ya kala) o 1960, 1961-62, mpé Prezidá ya botɔmbɔki o 1961. Guvenemá ya yě, na Stanleyville lokolá mbóka-mokonzi, ezalákí na limɛmya lya bisé 21 bya Afríka, Azía mpé Erópa ya Ɛ́sita o sánzá ya míbalé, 1961. Azalákí o bɔlɔ́kɔ útá sánzá ya yambo, 1962, tíí sánzá ya nsambo, 1964, mpé mbála esúsu útá sánzá ya zómi, 1964, tíí sánzá ya zómi na mɔ̌kɔ́, 1965. Azalákí mopaya útá 1965 tíí 1992.
O 2006, azalákí kandidá na mapɔnami ya Prezidá ya Kongó-Kinsásá. Azwákí 13,06 % ya vɔ́ti na mbála ya yambo. Azwákí ebóngá ya Ministɛlɛ ya yambo na Prezidá Joseph Kabila
Búku[kokoma | kobɔngisa mosólo]
. Jean Mpisi "Antoine Gizenga le combat de l'héritier de Patrice Lumumba" Editions L'harmattan 2007.


text:
Franco & the TP OK Jazz - Bolingo Ya Bougie - Lyrics
Submitted by Mala Kini
Nakende mosala motema kaka pasi , nzoka nde cherie azali na mopiato
kombo na ngai na kati ya molangi ezali se kotoko
soki alobi na ngai aboyi ngai e
namonaka lokola nde namiboma ah
motema na ngai moto moto lokola nazwi nde likambo
Nakanga ye na bambanda epayi na ngai
kosuanisa ya pamba na koka te oh
nzambe soki magie ngo olongola ngai na pasi ya bolingo
yango libala oyo okokumisa
nzoka nde ezali se bolingo ya bougie eh
soki ezwi mayi dit tokotala epayi ekopela


text:
Jouer drigombaki-music FILA BASELE - 3 EME HEURES (GRANDE SIGNATURE)
lilkim, Posté le vendredi 24 juillet 2009 19:02
didierlacoste grand chanteur 2 fois te tozozela kingongolo yo nde
likambo- na moto te, Posté le mardi 21 juillet 2009 05:17
KIN BA KOMI KO TALA BA MUSICIENS OYO BA ZALI NA TALENT PARMI BANGO LACOSTE AZALI AKOBETA NA KIN BA VRAIS CONCERTS ET PUIS AZALI GRAND CHANTEUR
naomi, Posté le dimanche 19 juillet 2009 05:16
KOKENDELIBOSO EZALI KOKO MA TE DIDIER-LACOSTE MALGRE BA CAL AKOBUMDA KAKA AKOLAKISA AYABI MUSALA AKOYEMBA CONCERT NA KIN NDENGE MOKO NA STUDIO BISO TOKOMONA YA EZALI MAKAMBU YA MZAMBE EKOMO NANA KINGONGO EKOZALA SUKA MINGI BA KOTIKA MUSIQUE NDENGE LACOSTE BA KOYEMBA NA PETIT NA YE EZALI SOMO BA FAUX LEADER BAKOYOKA SONI BA PRODUCTEUR BA YEBI BINO DEJA
anatolé, Posté le dimanche 19 juillet 2009 04:26
didier lacoste ba lobaki nde trop et tozo mona ke moto na bango ezo sila ya yo ezo mata se ko mata
SERGE, Posté le dimanche 19 juillet 2009 03:27
didier-lacoste balobaki mingi concert ya inter impact ya danger na kin koyemba ezali na makila to lingo ba image wana npona ba comprendre kingongolo oko ekoya na moto danger
sasha, Posté le samedi 18 juillet 2009 18:15
lacoste abomaki btu na intr drigombaki tsiela bango ba image wana
Design by drigombaki
Abonne-toi à mon blog ! (10 abonnés)


text:
Bandeko Balingami Mibali, ezali malamu ya kozala elongo na bino mbala moko lisusu lelo. Nasambeli kozwa lisalisi ya lola mpo na libaku oyo ya koloba na bino.
Libanda ya Ndako ya Makita oyo ebakisami bankoto basangani na bandako ya Nzambe mpe na bisika mosusu mingi na mokili mobimba. Nsinga moko ekangi biso elongo, mpo tondimami komema bonganganzambe ya Nzambe.
Tozali awa na mabele na eleko moko ya kitoko koleka ya lisitwale na yango. Mabaku ya kobonga na biso ezangi ndelo, kasi tozali mpe nzokande kokutana lisusu na ebele ya mikakatano, mosusu na yango se moko mpo na ntango na biso.
Tozali kati na mokili moko wapi bantina ya bomoto, na ndambu ya mingi, esili kobwakama mpenza mpembeni, wapi bato bazali kolakisa masumu polele, mpe wapi masenginia mpo na kopengwa uta na nzela ya nkaka ezali kozinga zinga biso. Tozali kokutana na bitinda makasi mpe na banguya ya mayele mabe kokitisaka na nse oyo ezali ya malamu mpe komekaka kokia na esika yango mayele mpe mimeseno ezanga ntina ya mokili ya bato.
Na ntina na yango mpe mikakatano mosusu, mikano oyo ekoki komema biso na nsuka ya bomoi na biso mizali ntango inso liboso na biso. Mpona biso kozwa mikano ya bosembo, mpiko esengelami—mpiko ya koloba “te” ntango tosengeli, mpe mpiko ya koloba “iyo” ntango yango elongobani, mpiko ya kosala likambo ya malamu mpamba te ezali malamu.
Mbala mingi lokola mposa na mokili lelo ezali kolimwisa nokinoki bantina mpe mabongisi Nkolo apesaki biso, tosengeli mbele na ntembe te kobiangama mpo na kobundela oyo tozali kondima. Tokozala na mpiko mpo na kosala yango?
Mokambi J. Reuben Clark Jr., oyo mpo na mibu mingi azalaki moko na Bokambi ya Yambo alobaki ete: “Makambo mayebani te ezali maye wapi [baye] bakanisi bazali na bondimi … bayokaki ete, zambi na koyebisa bondimbi na bango mobimba bakoki komema litio ya baninga na bango bazanga bondimi likolo na bangomei, basengeli kobongola to kolimbola bondimi na bango to konzulisa yango na ndenge ya kobebisa yango, to kutu kosundola yango. Bato ya boye ezali bakibisi.”1 Moko te na biso akoki kolinga kolata nkombo ya boye, kasi tobangaka te kosakola bondimi na biso na mabaku mosusu?
Tokoki komisalisa biso moko na mposa ya kosala malamu soki tomitii biso moko na bisika mpe tozali na milulu wapi makanisi na biso etindami na bolamu mpe wapi Molimo ya Nkolo ekozala malamu.
Namikundoli kotangaka mwa ntango eleki toli tata moko apesaki na mwana na ye ya mobali ntango akendeki na kelasi: “Soki omimoni mokolo moko wapi osengeli te kozala, bima!” Napesi na moko na moko na bino toli wana kaka: “Soki omimoni mokolo moko wapi osengeli kozala te, bima!”
Libiangi mpo na mpiko ekoya mbala mingi na moko na moko na biso. Mokolo nionso na bomoi na biso mpiko esengelami—kaka te mpo na makambo ya motuya, kasi mbala mingi koleka ntango tozwaka mikano to toyanolaka na bizalela nzinganzinga na biso. Robert Louis Stevenson mokomi ya ntoki mpe ya mikanda uta na Ecosse alobaki ete: “Mpiko ya mokolo na mokolo ezali na banzeneneke moke. Kasi ya bino ezali ya lokumu moke te mpamba te mbunda ebetami mpo na yo te mpe bibele bazali koganga nkombo na yo te.”2
Mpika ekoya na ndenge mingi. Charles Swindoll, moklisto mokomi akomaki ete: Mpiko esuki te na esika ya etumba … to na kielombe ya kokangaka moyibi na ndako na yo. Momekano ya solo mpo na mpiko ezali ya kimia mingi mpenza. Ezali momekano ya kati, lokola kotikalaka sembo ntango moto moko te azali kotalaka yo, …. Lokola kozalaka yo moko ntango basusu bazali kososola yo malamu te.”3 Nalingi kobakisa lisusu ete mpiko ya kati elakisi kosala makambo malamu atako tokoki kobanga, kobundelaka bondimi na biso na likama ya kotiolama, mpe kosimba bondimi wana ata ntango bakani biso ete tokobobungisa baninga to lokumu ya bato. Ye oyo atelemi ngwi mpo na oyo ezali malamu bakondima ye te ntango mosusu akoyebana na bato mingi te.
Ntango nasalaki na United States Navy na Deuxiéme Guerre Mondiale, nayekolaki nsango ya misala ya mpiko, esika ya motuya, bandakisa ya mpiko. Moko oyo nakobosana te ezalaki mpiko ya kimia ya soda moko ya masuwa ya mibu 18—ya eyamba na biso te—oyo azalaki na lolendo te mpo na kosambela. Kati na bato 250 ya kompani, azalaki se moko oyo butu nionso afukamaki mpembeni ya mbeto na ye, ntango mosusu na kati ya bosepeli ya konyokala basusu mpe maseki ya bazangi bondimi. Moto ya kogumbama, asambelaka Nzambe. Alembaki te. Atikaki te. Azalaki na mpiko.
Nayokaki kala te ndakisa ya moto moko oyo na ntembe te amonanaki azangaki mpiko oyo ya kati. Moninga na ye alobelaki liyangani moko ya elambo ya molimo mpe ya kobakisa bondimi ye mpe mobali na ye bakendaka na palwasi na bango. Elenge mobali moko oyo azalaki na mosala ya nganganzambe na Bonganganzambe ya Alona atutaki mitema ya lingomba mobimba ntango alobelaki bosolo ya nsango malamu mpe bisengo ya kobatela mitindo. Apesaki litatoli moko ya makasi mpe ya kolelisa ntango atelemaki na elobelo, komonanaka ya kosukwama mpe peto na simisi na ye ya mpembe mpe kalavati.
Nsima mokolo wana kaka, ntango mwasi oyo mpe mobali na ye bakendeki na motuka na penepene na bango, bamonaki elenge mobali wana kaka oyo afulisaki bango kaka mwa ngonga elekaki. Sikawa, nzokande, alakisaki elongi ya bokeseni mpenza ntango azalaki kotambola na nzela na bilamba ya mabe—mpe komelaka likaya. Moninga na ngai mpe mobali na ye bazalaki kaka na bososoi mpe na mawa te, kasi lisusu bazalaki na mobulu mpo na boniboni akokaki kozala lokola moto moko na liyangani ya elambo mpe nsima nokinoki mpenza lokola kozala moto mosusu mpenza.
Bandeko mobali, ezali bino moto wana kaka epai wapi ozali mpe eloko nini ozali kosala—moto oyo Tata na biso alingaki yo ozala mpe osengeli kozala?
Na bosololi moko ebimisamaki na nkasa mboka, bobeti basket ya NCAA ya Amerika eyebani malamu Jabari Parker, mondimi ya Eklezia, batunaki ye akabola toli eleki malamu azwaka na Tata na Ye. Ezongisaki Jabari, “[Tata na ngai] alobaki, zala moto se moko wana kaka na molili mpe na pole.”4 Toli ya motuya, bandeko babali, mpo na biso banso.
Makomi etondi na bandakisa ya lolenge ya mpiko na moko na moko na biso lelo. Profeta Danyele alakisaki mpiko eluti na kotelemaka ngwi mpona oyo ye ayebaki ezalaki malamu mpe na kolakisaka mpiko mpona kosambela, atako akanamaki liwa na kosalaka yango.5
Mpiko emonanaki na bomoi ya Abinadi, ntango elakisamaki na bolingi na ye mpona kobonza bomoi na ye esika ya kowangana bosolo.6
Nani akokaki kosunga kasi kozala kofulama na bomoi ya bilenge mibali 2.000 ya Elamani, oyo bateymaaki mpe balakisanaki mposa ya mpiko mpo na kolanda mateya ya baboti, mpo na kozala na bongondo mpe peto ?7
Ntango mosusu moko na moko ya nsango ya makomi maye ezwi motole na ndakisa ya Moroni, oyo azalaki na mpiko mpona kosala molende na bosembo kino na nsuka mpenza.8
Na bomoi na ye, Profeta Joseph Smith apesaki bandakisa ya kotanga te ya mpiko. Moko na yango ya kafukafu eyaki ntango ye mpe bandeko basusu bakangamaki na miniololo elongo—kanisa bakangamaki na miniololo elongo—mpe bakangamaki na mwa ndako moko esila te penepene ya ndako ya bosambisi na Richmond, Missouri. Parley P. Pratt, oyo azalaki o ntei ya baye bakangamaki na boloko, bakomaki na butu moko wana: “Tolalaki lokola soki na mpongi tii na ngonga ya midi ya butu elekaki, mpe matoi na biso mpe mitema na biso ezwaki mpasi, ntango toyokaka bangonga na maseki ya molili, bandayi ya nkanda, bonsomo ya nsomo mpe bamangala ya bosoto ya bakengeli.”
Ekobaki Mpaka Pratt:
“Nalandaki kino nazalaki na mposa ya kosanza mpenza, nayokaki mobulu, nsomo, mpe natondaki na molimo ya boyengebene ya koyoka mabe ete nakokaki te penepene na kokanga kotelema na makolo na ngai mpe kopamela bakengeli; kasi nalobaki likambo moko te na Joseph, to na moto mosusu, atako nalalaki penepene na ye mpe nayebaki ezalaki ya kolamuka. Na mbala moko atelemaki na makolo ye, mpe alobaki na mongongo ya nkake, to ya bongangi ya nkosi, kolobaka, lokola nakoki komikundola, maloba oyo:
“‘KIMIA. … Na nkombo ya Yesu Klisto napamboli yo, mpe natindi bino bozala kimia; nakowumela te miniti mosusu mpe koyoka bamangala ya boye. Botika maloba ya boye, to bino to ngai tokokufa NA NGONGA OYO.’”
Joseph “atelemaki ngwi na bonkumu ya nsomo,” lokola elimbolamaki na Mpaka Pratt. Akangamaki na miniololo, na mondoki te, mpe kasi azalaki kimia mpe na lokumu. Atalaki na nse bakengeli na kolenga oyo bazongaki nsima na nsonga ya ndako to kongulumaka na makolo na ye. Na bato bana oyo bamonanaki lokola ya kosembola te babondelaki bolimbisi na ye mpe batikalaki na kimia.9
Misala nionso te ya mpiko ekomema mbano ya kafukafu to ya mbala moko, mpe kasi yango nionso ekomema kimia na mayele mpe boyebi boko ete bolamu mpe bosolo ebatelami.
Ekoki kosalema te kotelema ngwi ntango moto moko azali kolona misisa na ye na zelo ya makanisi mpe bondimami ya bato mingi. Esengelami ezali mpiko ya Danyele moko, Abinadi moko, Moroni moko, to Joseph Smith moko mpo na biso kosimba makasi mpe sikisiki na oyo toyebi ezali ya malamu. Bazalaki na mpiko mpo na kosala te oyo ezalaki pete kasi oyo ezalaki malamu.
Banso tokokutana na bobangi, tokozwa litio, mpe tokokutana na bokeseni. Tika biso tozala—bino nyonso—na mpiko mpo na kobunda mpo na boyokani, mpiko mpo na kobunda mpo na mabongisi malamu. Mpiko, kasi kobebisa te, ememaka mwa koseka ete Nzambe andimi. Mpiko ekokoma bolamu ya bomoi mpe ekobenda bokebi ya basusu ntango etalami kaka te lokola bolingi mpo na kokufa lokola mobali kasi lisusu lokola mokano mpo na kotambwisa bomoi malamu. Lokola tozali kokende liboso, kobundaka mpo na kozala lokola tosengeli, tokozwa na ntembe te lisalisi ya Nkolo mpe tokoki kozwa bolendisi na maloba na ye. Nalingaka elaka na Ye ekomama na buku ya Yosua:
“Nakosungola yo te, to nakotika yo te. …
“… Zala makasi mpe na mpiko ya malamu; kobanga te, mpe kopalangana te: mpo Nkolo Nzambe na yo azali elongo na yo bipai binso okokende.”10
Bandeko mibali balingami, na mpiko ya bondimi na biso, tokoki kosakola, elongo na Apostolo Paulo, “Nazali na nsoni te ya nsango malamu ya Klisto.”11 Mpe nsima, na mpiko wana kaka, tokoki kolanda toli ya Paulo: “Zala ndakisa mpo na bandimi, na liloba, na bolingo, na bondimi, na bopeto.”12
Bitumba ya nsomo eyei mpe ekei, kasi etumba ezali mpo na milimo ya bato ezali kokoba na kolemba te. Lokola libianga kelelo eyei na liloba ya Nkolo epai na yo, na ngai, mpe bamemi bonganganzambe bisika binso: “Yango wana, sikawa tika moto nionso ayekola mokumba na ye, mpe asala na mosala aponami, na etingia.”13 Nde tokozala, lokola Apostolo Petelo asakolaki, kutu “bonganganzambe ya bokonzi,”14 esanganaki na ntina mpe elatisamaki na nguya uta na likolo.15
Tika ete moko na moko alongwa awa mpokwa ya lelo na mokano mpe mpiko ya koloba, elongo na Yobo ya kala, “Ntango mpema ezali na ngai, … nakolongola te bosembo na ngai.” 16Yango ekoki kozala bongo losambo na ngai na nkombo ya Yesu Klisto, Nkolo na biso, amene.


text:
Mokambi Monson, tolingi yo. Opesi motema na yo mpe kolongonu ya nzoto na yo na libiangi nyonso Nkolo apesaki yo ntango nyonso, mingi mingi bokambi ya bule oyo ozali na yango sikoyo. Eklezia mobimba oyo etondi yo botondi mpo na bomipesi na mosala na yo mpe mpo na botongono ya bokasi na yo na mosala.
Na bosepeli mpe lilendisi mpo na moto nyonso akosengela kotikala na bomipesi na mikolo ya nsuka oyo, nakoloba na banso mingi mingi na bilenge ya Eklezia ete soki esalamela yo naino te, okokutana na yango mokolo moko obengami likolo ya mpo na kolobela bondimi na yo to ntango mosusu atako koyika mpiko na bobebisi na yomei kaka mpo ete ozali mpondimi ya Eklezia ya Yesu Klisto ya Basantu ba mikolo mya Nsuka, ngonga lokola oyo ekosenga nyonso mibale bokasi mpe bolingo na ngambo na yo.
Ndakisa, ndeko mwasi moko akomelaki ngai kala te: “Moninga na ngai namonaki moto moko afandaki na etanda na engumba koliaka elubu na ye. Ntango tokomaki pembeni, atalaki likolo mpe amonaki nkasa ya ndimbola ya nkombo ya misiolele na biso. Na botali ya mabe na miso na ye, atombwamaki mpe atombolaki loboko na ye kotuta ngai. Na mikimisaki mwa moke, kasi abwakelaki ngai bilei na ye nyonso na nzoto na ngai mpe abandaki kofinga biso maloba moko ya mabe. totambolaki mosika kolobaka likambo te. Namekaki kopangusa bileyi na elongi na ngai, kaka mpo na koyoka mwa potopoto ya mbala na sima ya moto na ngai. Ntango mosusu ezali mpasi kozala misionele mpo kaka na ntango wana nalingaki kozonga, kosala elembo na elenge mobali wana, mpe koloba, ‘ZELA OKOMONA!’ Kasi nasalaki te.”
Na misionele oyo ya bokasi nalobi, molingami mwana, ozali sembo na nzela na yomei otambolaki kati ya zolongano ya bokeseni ya mpenza ya basi mpe mibali oyo bazali, kaka se lokala profeta Yakobo ya Buku ya Mormon alobaki, “bondimela Klisto, mpe [bokanisa liwa na ye], mpe Boyoka mpasi [ya] ekulusu na ye [bomema] soni ya mokili.”1
Ya solo, ya Yesu Yemei, ndeko ya Yakobo Nefi akomaki: “mpe mokili, mpo na mawa na bango, akosambisa ye kozala eloko ya mpamba; na yango bakopesa ye etumbu, mpe ayoki mpasi mpo na yango. Iyo, babwakeli ye nsoyi, mpe ayoki mpasi mpo na yango, mpo na bolingo na ye ya bosembo mpe mpasi na ye ya ntango molai na bana ya bato mibali.”2
Na kobatelaka na mosala ya Klistu yemei, ezalaki na lisolo moko ya molai ya boboyi mpe motuya moko ya mpasi koleka efutami na baprofeta mpe bapostolo, bamisionele mpe bandimi na nkola nyonso—baye banso bameki kotosa libiangi ya Nzambe kotombola libota ya moto na “lolenge moko ya malamu koleka.”3
“Mpe oyo nakoloba mingi koleka [na bango]?” mokomi ya buku ya Baebele atuni.
“[Baye] oyo … bakangi minoko ya bankosi,
“bakangaki bokasi ya moto, bakimaki ndelo ya mompanga, … apapaki monguna na bitumba, azongisaki [bibundeli] mpo na kobunda …
“[amonaki] liwa na bango kozonga na bomoi[ntango] basusu bazalaki konyokwama, …
“Mpe … azalaki mpasi ya koyokisama nsoni na lolenge ya mabe mpe etumbu, … ya bokangami mpe bokangami na boloko:
“Babetamaki mabanga, … basekwisamaki, bayokisamalki mpasi, na baye basalaki nungunungu, babomamaki na mopanga: … babandaki koyengayenga balataki mposo ya meme mpe ya ntaba; batingolamaki, banyokwamaki, banyokolamaki, [mpe] batungisamaki.
“([Bango] oyo mokili ezalaki malamu te :) … kowawaka na bisika bikawuka, mpe na bangomba, mpe na bandako ya mike mpe ya nse ya mabele.”4
Solo mpenza banzelu ya lola balelaki ntango bakomaki motuya oyo bayekoli bafutaki na mokili ya mabe boye na mitindo ya Nzambe. Mobikisi yemei asopaki mpinzoli na Ye likolo ya baoyo uta na mibu nkama babwakamaki mpe babomamaki na mosala na ye. Mpe sikawa ezalaki ye kobwakama mpe na ntina kutu koboma ye.
“O Yelusaleme, Yelusaleme,” Yesu agangaki, “oyo azali koboma baprofeta, mpe oyo azali kobwakela mabanga na baye batindamaki epai na yo, mbala boni nasengelaki kosangisa bana na yo, lokola soso asangisaka bana na ye na nse ya mapapu na ye, mpe bolingaki yango te!
“Tala, ndako na yo ekotikala kati na mawa.”5
Mpe ezali wana liteya miko mpo na mwana mobali mpe mwana mwasi nyonso na Eklezia oyo. Bokoki komituna soki ezali ntina kozwa na bompikiliki eteni ya bomoto na kelasi to na kokende misio kaka mpo na komona boyambi ya ntina koleka to ya koyika mpiko na makambo ebele na lisanga oyo eyokisaka nsoni ntango mosusu bomoi moko emipesa na eyamba. Iyo, yango ezali ntina, mpo ete ngambo mosusu, ezali bandako etikala zololo, bato, mabota, biteni ya mboka mpe bamboka esundolama.
Tozali awa na mikumba ya baye babengami mpo na komema nsango ya masiya. Na kobakisa na koteya, ya kolendisa mpe kosunga bato (ezali ngambo malamu ya bomoi ya moyekoli), ntango nyonso bapesi nsango oyo babengami na komitungisa, na kobatela mpe ntango mosusu na kolela (ezali ngambo mabe ya kozala moyekoli). Bayebi malamu koleka ete nzela ekumbi na mabele ya elaka “wapi miliki mpe mafuta ya nzoyi”6 aleki mpenza na Ngomba ya Sinai, wapi ekweyaka “matomo” mpe “mapekisi.”7
Na mawa, bapesi nsango ya mitindo ya Nzambe baye atindaki mpo na bolamu mpe bobateli na biso bazalaka mbala mingi te bayebana lelo koleka na kala, lokola elobami na bandeko basi bamisionele baye babwekelaki nsoyi mpe bilei. lokunya ezali liloba mabe, nzoka nde ezali na bato lelo bakoloba na kozanga sembo Achab, “Nayini [profeta Mika]; mpo asakoli ngai na eloko moko te ya malamu, kasi ntango nyonso [asakoli] mabe.”8 Koyina ya boye mpo na sembo ya profeta epesi motuya na bomoi na ye na Abenadi. Lokola alobaki na mokonzi Noa: “Mpo ete nayebisi yo bosolo okangeli ngai nkanda. … Mpo ete nalobaki liloba ya Nzambe osambisi ngai ete nazali liboma”9 to, tosengeli kobakisa, kolesa ngonga,, botata, mokumisi, ezanga bosepelisi, etiami endelo, esila ngala, mpe ya kala.
Ezali lokola Nkolo Yemei amitungisamaki na ntina ya profeta Yisaya:
“[Bana] oyo … balingi koyokamela mobeko ya Nkolo te:
“[Ba] lobi na bamoni, botala te; mpe na baprofeta: Kosakola bosolo te mpo na biso, yebisa biso bisengo ya mokili, sakola mpo na basimele:
“Bima libanda ya nzela, zonga ngambo mosusu ya nzela eke, zala mosika ya elongi na biso mosantu ya Isalaele.”10
Mawa mingi, baninga na ngai bilenge, ya komona ete ezali momesano ya eleko na biso ete, ntango na mbalakata bato balingi binzambi nzambi, balingi komisala banzambe oyo basengaka mingi te banzambe ya bilengi, banzambe ya monzele oyo basala mbonge kaka te kasi oyo bafulaka atakutu mopepe ya moke te, banzambe babetaka biso na lipeka mpe kobondela biso, mpe oyo azali kotinda biso kokenda kobuka bafololo.11
Soki oyo, ezali te moto kosala Nzambe na elilingi na yemei! Ntango mosusu—mpe ezali oyo esali ngai kozala lisolo ya nsoni—bato wana babelelaka nkombo ya Yesu kaka se lokola bazalaka moko ya “banzambe oyo.” Yasolo? Ye oyo alobaki kaka te esengelaki te biso koboya kotosa mitindo oyo, kasi tosengeli te atako kokanisana ntina ya bobuki yango, kasi tosili kobuka yango te na mitema na biso. Ekokani lolenge moko” na malongi, pete na matoi, eyebana na mboka ya bozangi bolingo?
Mpe ete mpo na koloba na baye oyo balingi kotala to kosimba masumu na mosika ? Yesu alobaki na mosuni moko, soki liso na yo ezali kotinda yo na mabe, pikola yango. Soki loboko na yo ezali kotinda yo na mabe, kata yango.12 “nayaki te mpo na [komema] kimia, kasi, mpo na komema mopanga,”13 Akebisaki baye bazalaki kokanisa ete azalaki koloba bobele kaka bisika ya bato ebele. Ya kokamwa te ete, esakola nsima esakola, bingumba ya mboka “[babondela]ki ye mpo na kobima na bingumba na bango.”14 Na kokamwaka te, likamwasi sima ya likamwisi, Nguya na Ye epesamaki na Nzambe te kasi na satana.15 Ezali polele ete motuna ya ntina “Yesu asengelaki kosala nini?” eyano eyebana ekozwama te ntango nyonso.
Na katikati ya mosala naYe na nzoto ya nkufa, Yesu alobaki, “Bolingana bino na bino, lokola nalingi bino.”16 Mpo ete baye ya mokili bayeba bozali bayekoli na ngai, alobaki, “Soki bolingi ngai, bobatela mitindi na ngai”17 mpe “oyo … akobuka moko ya mitindo ya moke [oyo], mpe oyo akotangisa na bato lolenge oyo, akobenga moke mpenza na bokonzi ya likolo.”18 Bolingo ya moklistu ezali ntina monene koleka na mabele awa, na yango mpo ete bosembo ekambaka yango ntango nyonso. Soki ya solo bolingo ezali liloba na biso ya malonga, lokola ekozala bongotika etena liloba na ye oyo azali bolingo ezongisami, tosengeli kotika masumu mpe nyonso oyo ekoki kozala lolenge moko na yango. Yesu asosolaki yango malamu ete bato mingi bazali na lolnege ya kobosana na bonkoko na biso ya lelo: ezali na bokeseni moko ya ntina kati ya motindo ya kolimbisa lisumu (oyo azali na bokasi ezanga nsuka ya kosala yango) mpe likebi ya kopekisa yango kosalema (oyo asala naino te, atako mbala mokte).
Baninga ngai, mingimingi baninga bilenge. Bozala na bompikiliki. Bolingo ya petwa ya lolenge ya Klisto ekitisi bosembo ya solo mpenza ekoki kobongola mokili. Natatoli ete nsango malamu ya Yesu Klisto ya solo mpenza mpe ya bomoi ezali na mabele mpe ete bozali bandimi ya Eklezia na Ye ya solo mpe ya bomoi, komekaka ya koyebanisa yango. Natatoli na ntina ya nsango malamu oyo mpe ya Eklezia oyo, mingimingi na litatoli ya bafungola ya bonganganzambe ezongisama oyo akongoli nguya mpe bompikiliki ya makuli ya lobiko. Nazali lisusu na kondima makasi ete bafungola oyo ezongisamaki mpe ete makuli ezali ezongisami lisusu na Eklezia ya Yesu Klisto ya Basantu Bamikolo mya Nsuka, ete nazali na kondima ete nateli liboso na bino na ebayelo oyo mpe ete bofandi liboso na ngai na likita oyo.
Bozala makasi. Bozala na bondimi ya nsango malamu atako basusu nzinga nzinga na bino bazali na yango te. Bolobela bondimi na bino na bolingo, kasi bolobela yango. Molongo molai ya mingongo efulama, kotangaka baye bokoyoka uta na likita oyo mpe mongongo bowuti koyoka na bomoto ya Mokambi Thomas S. Monson, etangisi bino nzela ya bayekoli ya Klisto. Ezali nzela ekeeke mpe nkaka ezanga bolai ya ntango, kasi ekoki kotambolama “na nkembo mpe elonga, na mpiko na Klisto, na elikia moko ya petwa malamu mpenza mpe bolingo ya Nzambe mpe ya bato nyonso.”19 Nakotambolaka na bompikiliki likolo ya nzela, bokozwa bondimi moko oyo bakoki kobongola te, bobateli na mipepe nyoso ya mabe, atako ekimelo na mopepe, mpe bokozwa makasi elenda lokola libanga ya mosikoli na biso likolo ya oyo botongi bomoi na bino ya bayekoli bamipesa, bokoki te kokweya.20 Na nkombo ya bule ya Yesu Klisto, amene.


text:
To yebi sikoyo pourquoi Kabila a telaki miso na rencontre avec Nikki Haley. Nikki Haley a memelaki ye ba kombo ya ba assassins ya ba 2 agents ya ONU. Ti lelo ndenge a boyi ko livrer bango, donc eza batu na ye. Mende ako ya lisusu ko kosa na point de presse?
To yebi sikoyo pourquoi Kabila a telaki miso na rencontre avec Nikki Haley
- 60520 Views
- 10 Comment(s)
To yebi sikoyo pourquoi Kabila a telaki miso na rencontre avec Nikki Haley. Nikki Haley a memelaki ye ba kombo ya ba assassins ya ba 2 agents ya ONU. Ti lelo ndenge a boyi ko livrer bango, donc eza batu na ye. Mende ako ya lisusu ko kosa na point de presse?


text:
Bilenge mibali, mbele bosila koyoka ete bozali “nkola eponama,”elakisi ete Nzambe apona mpe alengela bino koya na mabele na ntango oyo mpo na ntina monene. Nayebi ete ezali solo. Kasi na mpokwa oyo nakosepela kolendisa bino lokola “nkola eponama,” mpo ete yambo na lisitwale bato bapambolama naino na maponami ya mingi boye te. Maponami mingi elimboli mabaku mingi, mabaku mingi elimboli makoki ya kosala bolamu mpe, kasi, mingi bazali kopona mabe. Nalikii ete Nzambe atindaki bino awa na ntango oyo mpo ete Atii motema na ye epai na bino mpo na komanyola maponami ya malamu mpe ya ndenge na ndenge.
Na 1974, Mokambi Spencer W. Kimball alobaki, “Nalikii ete Nkolo alingi na lombangu nyonso kotia kati ya maboko na biso bisalelo ya tekinoloji oyo biso bato mpamba tokokaki kokanisa te (“Ntango Mokili ekobongwama,” Ensign, Sanza ya zomi. 1974, 10).
Mpe asili kosala yango! Bozali kokola na moko ya bisalelo minene ya kosala bolamu kati ya lisitwale ya moto: Interneti. Maponami ya ndenge na ndenge ezali koyela. Ebele ya maponami oyo, ezali komemela biso, nzoka nde, boyanoli oyo ekokani na yango. Epesaka bino nzela ya kokota kati na nyonso mibale: bolamu ya likolo koleka mpe mabe ya makasi koleka oyo mokili ekoki kopesa. Na yango tokoki kokokisa biloko minene na ngonga moke, to kokweya na motambu ya makambo ezanga ntina mpe nsuka oyo ekobebisa ntango na yo mpe mpe ekokitisa bokasi na bino. Nakofinaka souris ya ordinatele na yo, bokoki kokota na nyonso oyo motema na bino elingi. Oyo ezali likambo ya motuya—Nini yango oyo mitema na bino elingi? Nini ezali kobenda bino? Mposa na bino ezali komema bino wapi?
Mikundola ete Nzambe “apesaka na bato engebene na mposa na bango” (Alma 29:4) mpe ete Akosambisa bato nionso engebene na misala na bango, kolandaka mposa ya mitema na bango” (D&A 137:9; tala lisusu Alma 41:3).
Mpaka Bruce R. Mc Conkie alobaki: “Na lolenge ya likanisi ebombama, buku ya bomoi ezali mabombami ya misala ya bato lokola mabombami oyo ekomami na nzoto na bango mei. … Na yango, likanisi nionso, liloba, mpe mosala azali na [eyano] likolo ya nzoto ya moto; nionso oyo etikaki bilembo na yango, bilembo oyo ekoki kotangama na Ye oyo azali Seko lolenge ya pete lokola maloba na buku ekoki kotangama” (Mormon Doctrine, bobimisi ya 2. [1966], 97).
Eteneti ezali kobomba bamposa na bino, na lombango na lolenge ya koluka mpe ya kofina. Ezali na bato ebele bazali kozela mpo ya kokokisa mposa yango. Lokola bozali kosalela na eteneti, bozali na bosolo ya esaleli eteneti na bino—maye bozali kosolola, wapi bozalaki, uta ntango boni bozalaki kuna, mpe biloko nini esepelisi bino. Na lolenge oyo, eteneti ezali kosala cyber profile mpo na bino—na lolenge, “buku ya cyber ya bomoi.”Lokola na bomoi, Eteneti ekopesa bino ebele mpe ebele ya maye bozali koluka. Soki bamposa na bino ezali peto, Eteneti ekoki kokolisa yango, kokomisaka yango pete na kokolisa na nzela malamu. Kasi na bokeseni ezali lisusu solo.
Mpaka Neal A. Maxwell alobaki na lolenge oyo:
“Nini tosengeli mpenza koleka, sima ya nionso, ezali nini biso tozali koluka kokoma mpe nini tokozwa na seko. …
“… Kaka na koteyaka mpe koyekolisaka bamposa na biso ekoki bongo kokoma moninga na biso koleka banguna biso!” (“According to the Desire of [Our] Hearts,” Ensign, Sanza ya zomi na moko. 1996, 21–22).
Bandeko na ngai bilenge mibali, soki bozali na nguya ya kokamba bamposa na bino te, mokili ekosala yango mpo na bino. Mikolo nionso, mokili ezali koluka kolakisa bino bamposa na yango, komekaka bino kosomba eloko moko, kofina na eloko moko na eteneti, kosakana na eloko moko, kotanga to kotala eloko moko. Na suka, maponami ezali ya bino mei. Bozali na bonsomi ya kopona. Ezali nguya kaka te mpo na kosalela na bamposa na bino kasi lisusu ya kuyungula, kopetola, mpe komatisa bamposa na bino. Bonsomi ya kopona ezali nguya na bino ya kokoma oyo boponi kozala. Maponami moko na moko ezali komema bino pembeni to uta na mingi esengeli bino kokoma; kofina moko na moko ezali na ntina. Bomituna mbala mingi bino mei, “Maponami oyo ekokumba wapi?” Bomanyola biyano ya misala na bino ekozala lolenge nini.
Satana alingi kokamba bonsomi na bino ya kopona na yango akoki kokamba oyo bino bokokoma. Ayebi ete moko ya banzela malamu kosala yango ezali ya kotiela bino motambu ya bizaleli ya bowumbu. Maponami na bino elakisami soki tekinoloji ekopesa bino ndingisa to kokanga bino na bowumbu
Ekoki Ngai kopesa mibeko minei kosunga bino, nkola eponama, esunga bamposa na bino mpe kokamba esaleli na bino ya tekinoloji.
Ya yambo: Koyebaka Banani Bino Bozali Solo Ezali kotia Mikano Pete.
Nazali na moninga moko oyo ayekolaki bosolo oyo na lolenge ya ye mei. Mwana na Ye ya mobali akolaki na lolenge ya nsango malamu, kasi amonisamaki neti kotungisamaka na molimo. Azalaki mbala mingi kokweyisama na koboya kosalela bonganganzambe. Baboti na Ye bayokaki motema mpasi ntango alobaki ete akokende misio te. Moninga na ngai asambelaki mingi na ntina ya mwana na ye ya mobali, na kolikiaka ete akoki kobongola motema. Bilikia oyo ebebaki ntago mwana na ye alobaki ete akomaki penepene ya kobala. Tata asengaki na mwana na ye ya mobali kozwa lipamboli ya bankoko. Mwana mobali andimaki na nsuka kasi akangamaki kaka akende komona nkoko ye moko.
Ntango azongelaki nsima ya mapamboli, azalaki na motema mopaswama makasi. Asimbaki moninga na ye ya mwasi amemaki ye libanda, wapi akokaki kosolola na ye na pembeni. Tata atalaki libanda ya lininisa mpo ya kotala elenge libota kopanguisaka mpinzoli na miso ya moko na mosusu.
Na sima ya ntango muana mobali akabolaki na tata na ye oyo ekomaki. Na motema epaswama makasi alimbolaki ete ntango lipamboli ebandaki kosalema, azalaki na limoni ya oyo ezalaki mokili ya yambo ya nkufa. Amonaki lolenge nini bokasi mpe bizaleli ya kondimisa basusu kolanda Klisto. Koyebaka oyo ye azalaki ya solo, boniboni ye esengelaki te kosala misio?
Bilenge mibali, bomikundola banani bino bozali ya solo. Bomikundola ete bozali na bonganzambe esantu. Oyo ekofula bino kosala maponami ya malamu lokola bozali kosalela eteneti mpe na nzela ya bomoi na bino.
Ya mibale: Bomitia Na kati na liziba ya Nguya
Bokoma kati ya maboko na bino bozali na buanya ya mibu—ya motuya koleka, maloba ya ba profeta, kowuta na Boyokani bwa Kala ya mikolo ya President Thomas S. Monson. Kasi soki bino bozali kotia moto tango nyonso na telefone na bino te, ezali na ntina te, mpe bokoyoka bobungi mpe bokabuani ya masolo na bato na yo. Bokoki kokanisa ata mokolo moko te kozangaka kotia charge na batterie na bino.
Ya motuya ezali kolongwa ndako mikolo nyonso elongo na charge na telephone na bino, ezali mosika koleka motuya kotondisama na nguya ya molimo. Ntango bokobanda kotia telefone charge, salela yango lokola ekaniselo komituna bino moko soki bomitie na oyo eleki motuya ya liziba ya molimo ya nguya—libondeli mpe kotangaka makomi, oyo ebongisi bino na lifuli na nzela ya Molimo Mosantu (talaD&A 11:12–14). Ekosunga bino koyeba likanisi mpe mposa ya Nkolo kosala ya moke kasi ya motuya maponami ya mokolo na mokolo oyo ekolakisa nzela. Ebele kati na biso etelema atako tozali komibongisa kotanga sms—kasi tosengeli kotia ntina koleka na sango kouta Nkolo ezala kutu motuya koleka. Esengeli na biso komona mbamba te kokota na liziba oyo ya nguya ya Nzambe. (tala2 Nefi 32:3).
Ya misato: Kozala na telefoni ya Ekoka na nyonso Ekopesa Bino mayele te, kasi Kosalelaka Yango na Bwanya ekokikopesa bino mayele.
Bilenge mibali, bosala makambo ya kobatama na batelefoni na bino te. Bino nyonso Boyebi oyo Nazali koloba. (talaMosiah 4:29). Ezali na molongo ebele ya bozangi kotanga oyo tekinoloji ekoki kolekisalela bino ntango uta na oyo ezali na ntina makasi. Landa lisese: “Zala esika ozali ntango ozali kuna.” Ntango ozali kokumba motuka, kumba. Ntango ozali na kelasi, tia makanisi na liteya. Ntango bozali na baninga bino, pesa bango likabo ya ntina na bino. Bongo nayo ekoki te kotia makanisi na biloko mibale na mbala moko. Kosalisaka ekomatisa na lombango ntina uta na eloko moko na mosusu. Lisese moko ya kala elobi, “Soki ozali kolanda balape mibale, okokanga ata moko te.”
Ya minei: Nkolo apesi tekinoloji mpo na Kokokisa Ba ntina na Ye.
Ntina ya bonzambe ya tekinoloji ezali kosala mosala ya lobiko na lombango. Lokola bandimi ya nkola eponama, bokolimbola tekinoloji. Bosalela yango mpo ete etambwisa bino na lombango na bobongi nye. Mpo ete bopesami mingi. Bino mpe bosengeli kopesa (tala “Seigneur, j‘ai tant reçu,” loyembo, no. 139). Nkolo azali kozela bino bosalela bisalelo minene oyo kozwa mosala na Ye na ndelo elandi, kokabola nsango malamu na banzela oyo ezali likolo ya makanisi ya sembo ya bolenge na ngai. Wapi bato ya pene pene to engumba balandaki bizaleli ya bilenge ya kala, bozali na nguya na nzela ya eteneti mpe ya lolaka ya bato nyonso ya koleka bandelo mpe kolakisa bizaleli na bino na mokili mobimba.
Natatoli ete oyo ezali Eklezia ya Nkolo. Boponamaki mpo na kozala na mosala na Ye na ntango oyo mpo ete atiaki motema na Ye pai na bino mpo na kosala maponami malamu. Bozali nkola eponama. Nankombo ya Yesu Klisto, amene.


text:
Congregatio Immaculati Cordis Mariae
Congregatio Immaculati Cordis Mariae tǒ Lingomba ba Scheut (CICM) o mobu 1865, mibu misato o nsima ya bobandisi lingomba Congregatio Immaculati Cordis Mariae, CICM, na Teofil Verbist basango bazalaki motoba mpe banei ba bango bamilengeli mpo ya kukende na Chine. O eleko ena, mibembo miumelaki mingi.
O elaka eye, elaka ya mibu nkama moko na ntuku itano, motango mwa basango bayekoli wana mpe bakei misyo moleki 3000. Bakei bobele o mokili mwa Shina te, bakei mpe o mikili misusu ntuku ibale. Tokoki sikawa kutala foto ya bango banso o mizé chinois o mboka Scheut.
Bayangeli ba basango bakofanda o mboka Roma. Basango, baye bazali na bomoi sikawa, bazali 900. Ndambo ya bango bauti na Afríka, Azía mpe Ameríka. Banso bakotiya molende mpo 'te bipai binso batu bazala na boboto, bosembo, boyokani na bolingani. Bakoteya Nsango Ndamu. Bakosambela misa. Bakobokolo bana na mateya ma Nzambe. Bakosala mosala mwa misyo elongo na basalisi bayike. Lokola bapostolu bazali na Cor unum et anima una: bakolula mpe bakoluka bomoko o boteyi mpe o mosala mwa kobanda mpe kotonga Eklezia.
Esilisi bango mobembo wa mikolo 100, episkopo wa Peking mpe basango français, ba Lazaristes, bayambi basango lingomba ba Scheut na motema nsai mpenza. Ba Lazariste bazangaki basango o misyo ya Mongolí o nordi ya Shina. Balengeli 'te batia misyo wana o maboko ma basango lingomba ba Scheut mpe bapesi bango lisalisi lya banganga Nzambe motoba ba Mongolí. Banganga baye bakei kofanda epai ya bango mpe babandi koteya bango lokota la ba Chinois.
Ntembe te, mpo 'te basango bayela batu Nsango Ndamu, esengeli 'te bayekola lokota la batu. Soko balingi 'te ba Chinois babongola motema mpe bakoma bakristu, esengeli 'te basango bayeba mpe bandima mimeseno na mibeko mya bankoko ba bango. Wana lotomo lonene mpo ya basango o mokili mwa Shina. Nkwokoso iutaki na boyekoli monoko mwa ba Chinois, iutaki na mpio ya nsomo o nordi ya Chine eleko ya mpio, iutaki na nzala zambi o mobu mwa mibale, batu babandi kuzanga bilei. Wana matata mpenza! Basango babiki bobele na mbongo batu ba Belgique mpe ba mikili misusu batindeli bango. Nsima ya minyoko miye minso, bazangi mpe banganga mpe lopitalo o mokili wana, mpe mbala na mbala bayibi basangani mpo ya kubotolela batu biloko bisengeli na bango. Ata minyoko miye, basango 650 basalaki mosala wa misyo o mboka Shina, banda mobu mwa 1865 tee na mobu 1944, mobu communisme ebandi kuyangela China. Ba communiste basengisi bampaya na bauta banso bátika mokili mwa Chine. Na nsima balongoli bango na makasi. Balongoli mpe basango banso... Kasi, ata ba kommuniste baboyaki bango, bakristu bazalaki na mpiko mpe na molende. Ba kommuniste bakoki kopekisa mpe koboma eyamba ya bakristu te… Seko basango bazalaki lokola loboko la Nzambe mpo ya kulona Bokonzi ya Ye o mitema. Theophile, mobandi mwa basango ba Scheut, alobaki na bango mpe akomeli bango mbala na mbala: Bómikaba, bóyika mpiko, bómilendisa mpo 'te batu bakumisa Nzambe mpe na nzila wana banso bakobika! Akundoli yango na mikanda mya ye ntango inso.
O mobu mwa 1865, basango ba yambo banei bakomi o mboka Shina. Ferdinand Hamer azalaki leki wa bango mpe asalaki wana mibu 35. Akomi Episkopo. Kasi sango Van Segvelt akufi na malali ya tyfus o nsima ya mobu moko mpe sanza ínei. Mpe mobu moko o nsima ya liwa lya Van Segvelt, Teofil Verbist yé mpé awei. Banso bakanisi 'te ye mpe awei na bokono bwa tyfus. Fievre ekangi ye mpe alendendali. Monganga azalaki te, lopitalo mpe te. Nganga Nzambe chinois akulisi ye Mafuta Masantu ma bakoni mpe mwa mikolo o nsima sango Theophile awei. O nsima ya ye basango bayike bawei o mboka Chine na bokono bwa tyfus, mbele moko wa misatu awei boye. Ba Chine bango mpenza bazalaki kokufa na tyfus te, kasi bampaya o mokili mwa bango bawei ebele na tyfus. Bobele o mobu mwa 1930 monganga moko wa Pologne akeli mono mpo ya basango. Bákamata yango,… mpé bakufi mpo ya tyfus lisusu te.


text:
Totomboli kombo na Yo [Ngai natomboli kombo na Yo]
Totomboli kombo na Yo [Mangembo etomboli kombo na Yo]
Totomboli kombo na Yoooooooo lokola bendele na likolo [Biso totomboli kombo na Yo]
Totomboli kombo na Yo [Biso tonetoli kombo na Yo]
Totomboli kombo na Yo [El Shadai tombwama]
Totomboli kombo na Yoooooooo lokola bendele na likolo [Nous élevons ton nom Jésus]
Nous élevons Ton nom plus haut [Nous élévons Ton nom Adonai]
Nous élevons Ton nom plus haut [Hoooo Nous élévons Ton nom Adonai]
Nous élevons Ton nom plus haut comme une bannière dans les cieux [Biso totomboli kombo na Yo]
Totomboli kombo na Yo [Hummmm totomboli kombo na Yo]
Totomboli kombo na Yo [Biso tokumisi kombo na yo]
Totomboli kombo na Yoooooooo lokola bendele na likolo [Lokola bendele na likolo]
Lokola bendele na likolo [Lokola bendele na likolo]
Lokola bendele na likolo [Lokola, lokola Bendele]
Lokola bendele na likolo [Lokola bendele na likolo]
Lokola bendele na likolo [Lokola bendele na likolo]
Lokola bendele na likolo [Lokola bendele]
Lokola bendele na likolo
Totomboli Kombo Na Yo Lyrics
translated from English to English
Translation in progress. Please wait...


text:
werra eleve la barre de concurence au zenith
werra eleve la barre de concurence au zenith
Tchambov
- Invité
-
Re: werra eleve la barre de concurence au zenith
totika kosala semblant, totika pe ko batama sima ba logique neti eza victoire ya musique congolaise ! teeee... !
eza likambu ya victoire ya musique congolaise te, mais eza victoire ya werra contre defaite ya jb , po verite eyebana nango banda kaka, ke chaque fois werra asalaka plein, ezalaka tjrs sinonime ya defaite pona jb mpiana !
jb nanu a resoudre equation ya double zenith te, tala ndenge werra apesi ye equation mosusu !
to retenir date oyo : 8 novenbre 2008 jb mpiana apoli lisusu contre werra !
verite
- Invité
-


text:
Mokapo 31
Nefi alobeli ntina nini Klisto abatisamaki—Bato basengeli kolanda Klisto, kobatisama, kozwa Molimo Mosantu, mpe kotia molende kina o nsuka mpo ya kobikisama—Boyamboli mpe libatisi lizali ekuke o nzela eke mpe ya nkaka—Bomoi bwa seko bokoya na bango baye bakobatela mitindo nsima ya libatisi. Penepene na 559–545 Yambo ya Klisto.
1 Mpe sikawa ngai, Nefi, natii nsuka yoko ya bobikuli bwa ngai epai ya bino, bandeko balingami ba ngai. Mpe nakoki kokoma bobele mwa makambo, maye nayebi masengeli solo kosalema; mpe nakoki kokoma bobele ndambo yoko ya maloba ma ndeko mobali wa ngai Yakobo.
2 Yango wana, makambo maye nakomaki makoki na ngai, longola se soko ezali mwa maloba maye nasengeli koloba matali malongi ma Klisto; yango wana, nakoloba epai ya bino polele, engebene na polele ya bobikuli bwa ngai.
3 Mpo bozo bwa ngai bokosepela o polele; mpo nsima ya lolenge loye Nkolo Nzambe akosala o ntei ya bana ba bato. Mpo Nkolo Nzambe akopesa mwinda mpo ya bosololi; mpo akoloba epai ya bato engebene na lokota la bango, mpo ya bosololi bwa bango.
4 Yango wana, nalingi ete bomikundola ete nalobaki na bino etali profeta ona oyo Nkolo alakisaki epai ya ngai, oyo akobatisa Mwana wa Mpate wa Nzambe, oyo akolongola masumu ma mokili.
5 Mpe sikawa, soko Mwana wa Mpate wa Nzambe, ezali ye mosantu, asengelaki kobatisama o mai, mpo ya kokokisa bosembo bonso, O nde, boniboni nzike koleka esengeli biso, ezali biso basantu te, kobatisama, iyo, kutu o mai!
6 Mpe sikawa, nalingi kotuna na bino, bandeko balingami ba ngai, na nini Mwana wa Mpate wa Nzambe akokisaki bosembo bonso na kobatisamaka o mai?
7 Eyebi bino te ete azali mosantu? Kasi ata ezali ye mosantu, alakisi epai ya bana ba bato ete, engebene na mosuni amikitisi liboso lya Tata, mpe atatoli epai ya Tata ete akozala na botosi epai ya ye na kobatelaka mitindo mya ye.
8 Yango wana, esili ye kobatisama o mai Molimo Mosantu akiti likolo lya ye o lolenge la ebenga.
9 Mpe lisusu, elakisi epai ya bana ba bato boke bwa nzela, mpe nkaka ya ekuke, o yango bakokota, ye kotiaka ndakisa liboso lya bango.
10 Mpe alobaki epai ya bana ba bato ete: Landani ngai. Yango wana, bandeko balingami ba ngai, ekoki biso kolanda Yesu longola se soko tokozala na bolingi bwa kobatela mitindo mya Tata?
11 Mpe Tata alobaki: Yambolani, yambolani, mpe batisamani o nkombo ya Mwana Mobali Molingami wa ngai.
12 Mpe lisusu, mongongo mwa Mwana Mobali moyaki epai ya ngai, kolobaka: Oyo akobatisama o nkombo ya ngai, Tata wa ngai akopesa ye Molimo Mosantu, bo epai ya ngai; yango wana, landani ngai, mpe salani makambo maye bomonoki ngai kosala.
13 Yango wana, bandeko balingami ba ngai, nayebi ete soko bokolanda Mwana Mobali, na mokano motonda mwa motema, kosalaka bokibisi te mpe lokuta te liboso lya Nzambe, kasi na mokano mwa solo, koyambolaka masumu ma bino, kotatolaka epai ya Tata ete bolingi kokamata likolo lya bino nkombo ya Klisto, na libatisi—iyo, na kolandaka Nkolo mpe Mobikisi wa bino o nse o kati ya mai, engebene na liloba lya ye, nde, ekozwa bino Molimo Mosantu; iyo, nde ekoya libatisi lya moto mpe lya Molimo Mosantu; mpe nde ekokoka bino koloba na monoko mwa banzelu, mpe ekosanzola bino Mosantu Moko wa Yisalaele.
14 Kasi, tala, bandeko balingami ba ngai, boye eyaki mongongo mwa Mwana Mobali epai ya ngai, kolobaka: Esilisi bino koyambola masumu ma bino, mpe kotatola epai ya Tata ete bolingi kobatela mibeko mya ngai, na libatisi lya mai, mpe kozwa libatisi lya moto mpe lya Molimo Mosantu, mpe kokoka koloba na monoko moko mwa sika, iyo, kutu na monoko mwa banzelu, mpe nsima ya eye koboya ngai, elingaki kozala bolamu koleka mpo ya bino ete boyebaka ngai te.
15 Mpe nayokaki mongongo uta na Tata, kolobaka: Iyo, maloba ma Molingami wa ngai mazali solo mpe potongono. Oyo akotia molende kina o nsuka, ye kaka akobikisama.
16 Mpe sikawa, bandeko balingami ba ngai, nayebi na eye ete longola se soko moto moko akotia molende kina o nsuka, na kolandaka ndakisa ya Mwana Mobali wa Nzambe wa bomoi, akoki kobisama te.
17 Yango wana, salani makambo maye nalobelaki bino namonoki ete Nkolo wa bino mpe Mosikoli wa bino akosala; mpo, mpo ya ntina eye malakisamaki epai ya ngai, ete bokoka koyeba ekuke o yango bosengeli kokota. Mpo ekuke o yango bosengeli kokota ezali boyamboli mpe libatisi lya mai; mpe nde ekoya bolimbisi bwa masumu ma bino o moto mpe o Molimo Mosantu.
18 Mpe nde ekozala bino o nzela eye eke mpe ya nkaka eye ekokamba o bomoi bwa seko; iyo, ekoti bino o ekuke; bosali engebene na mitindo mya Tata mpe Mwana Mobali; mpe ezwi bino Molimo Mosantu, oyo atatoli Tata mpe Mwana Mobali, mpo ya bokokisami bwa elako eye asalaki, ete soko bokoti o kati ya nzela bokozwa.
19 Mpe sikawa, bandeko balingami ba ngai, esili bino kokota o kati ya nzela eke mpe ya nkaka, nalingi kotuna soko enso esalemi ? Tala, nalobi epai ya bino, Te; mpo bokomaki kina lelo te longola se soko ezalaki liloba lya Klisto na bondimi bwa sikisiki na ye, mpe koyekeme mobimba likolo lya matomba ma ye oyo azali mokasi mpo ya kobikisa.
20 Yango wana, bosengeli kokende mbangu o boso na sikisiki na Klisto, kozalaka na bongengi bolamu bwa elikia, mpe bolingo bwa Nzambe mpe bwa bato banso. Yango wana, soko bokokende mbangu o boso, kosalaka limpati likolo lya liloba lya Klisto, mpe botii molende kina o nsuka, tala, boye elobi Tata: Bokozwa bomoi bwa seko.
21 Mpe sikawa, tala, bandeko balingami ba ngai, eye ezali nzela; mpe ezali nzela esusu te to nkombo esusu te epesami o nse ya lola na yango moto akoki kobikisama o bokonzi bwa Nzambe. Mpe sikawa, tala, eye ezali malongi ma Klisto, mpe lilako se lyoko mpe lya solo lya Tata, mpe lya Mwana Mobali, mpe lya Molimo Mosantu, oyo azali Nzambe moko, wa nsuka te. Amene.


text:
Bandeko basi, boniboni nalingi bino! Ntango natali video wana ya kitoko, emonaki bino loboko na binomei kotandolamaka mpo na kosalisa moto moko na nzela wana ya liyokani ? Nazalaki kokanisa na elenge mwasi moko ya Eteyelo ya Bana na nkombo ya Brynn oyo azalaki kaka na loboko moko mpe asalelaki loboko wana mpo na kokende kopambola libota na ye mpe baninga na ye—Basantu ba mikolo mya Nsuka mpe baye ya biyamba misusu. Bandeko basi, tokoki kopesa maboko mpe mitema mpo na kowelisa Mosala ya Kokamwa Tata ya Lola.
Kaka lokola bandeko ba busi ya basi na makomi, lokola Ewa, Sala, Malia, mpe mingi misusu, bayebaki lolenge mpe ntina na bango, Brynn ayebaki azali mwana mwasi ya Nzambe. 1 Ezali kitoko te? Mpe bongo bozali! Biso lokola toyebi lisango na bisomei ya bozambe lokola bana basi ya Nzambe mpe mosala ya motuya mpenza Ye asalaki mpo na biso.
Mobisiki ateyaki, “Soki moto alingi kosala bolingi na ye, akoyeba malongi na ye.” 2 Nini tosengeli koyeba mpe kosala mpenza “kozala elongo na ye mokolo moko”? 3 Tokoki koyekola uta na lisolo ya elenge mobali oyo atunaki Yesu nini asengelaki kosala mpo na kozwa bomoi ya seko.
Yesu ayanolaki ye, “Soki olingi kokota na kati ya bomoi, batela mitindo.”
Elenge mobali atunaki Ye nini oyo asengelaki kobatela. Yesu nde akundolisaki ye sambo ya mibeko zomi tomesani na yango banso.
Elenge mobali ayanolaki, “Makambo oyo nionso nabatelaki uta na bomwana na ngai: Nini nazangi lisusu?”
Yesu alobaki, “Soki olingi kobonga mpenza, kende mpe teka oyo ozali na yango, mpe pesa na babola, mpe okozala na bomengo na lola: mpe yaka mpe landa ngai.” 4
Yesu abiangaki ye mpo na kokoma eteni moko ya mosala na Ye—mosala ya moyekoli. Mosala na biso ezali yango kaka. Tosengeli “kotia mpembeni makambo ya mokili, ... kokangama na mayokani,” 5 mpe koya epai na Klisto mpe kolanda Ye. Wana ezali nini moyekoli akosala!
Sikawa, bandeko basi, tobanda te komibetabeta mpamba te Mobikisa alobaki na elenge mobali ya bomengo etali kobonga mpenza. Liloba kobonga mpenza na lisolo oyo ebongolamaki uta na liloba moko ya grec oyo elingi koloba “mobimba”. Ntango tomeki malamu mingi koleka kokenda liboso na nzela ya liyokani, tokomi mobimba mingi mpe tobongi na bomoi na biso.
Lokola elenge mobali ya bomengo na ntango ya Yesu, ntango mosusu tosenginiami mpo na kosundola to kozonga na nsima mpamba ten tango mosusu tokanisi tokoki te kosala yango biso moko. Mpe tozali na bosolo! Tokoki te kosala makambo ya mpasi tosengemi kosala na lisalisi te. Lisalisi ekoya na nzela ya Bomikabi ya Yesu Klisto, na bokambi ya Molimo Mosantu mpe na nzela ya maboko ya kosalisa ya basusu.
Ndeko mwasi moko ya monzemba kala te atatolaki ete na nzela ya Bomikabi, azwaki bokasi ya kosalela maboko ya lisalisi mpe motema na ye ya bolingi mpo na kobokola bana minei ndeko na ye ya mwasi atikaki ntango akufaki na cancer. Yango ekundolisi ngai likambo moko Mpaka Neal A. Maxwell alobaki: “Makambo manso ya pete oyo Eklezia asengelaki kosala esalemaki. Uta sikawa tii nsima, ezali libaki monene, mpe balandi bakomekama na ndenge moko ya kitoko.” 6 Botindamaki na mabele na eleko oyo ya ntango na ntina ya nani bozali mpe nini bolengelamaki mpo na kosala! Kotala te nini Satana alingi komeka kondimisa biso kokanisa etali nini tozali, lolenge na biso ya solo ezali oyo ya bayekoli ya Yesu Klisto!
Mormon azalaki moyekoli moko ya solo oyo azalaki na mokolo moko ntango “motema ninso ekomisamaki makasi, … mpe ezalaki mokolo moko te nkuna ya makasi boye o ntei ya bana ya Lehi.” 7 Boniboni elingaki yo kozala na mokolo wana? Mpe lisusu Mormon na mpiko mpenza asakolaki, “Tala, nazali moyekoki ya Yesu Klisto, Mwana ya Nzambe.” 8
Elingi yo Mormon? Ayebaki nani azalaki mpe nini ezalaki etinda na ye mpe abulanganisamaki te na mabe oyo ezingaki ye. Ya soko, akanisaki libiangi na ye ezalaki likabo.9
Kanisa lipamboli kani ezali kobiangama mpo na kopesa likabo na biso ya boyekoli ya mokolo na mokola na Nkolo, kosakolaka na liloba mpe mosala, “Tala, nazali moyekoli ya Yesu Klisto!”
Nalingaka lisolo ya Mokambi Boyd K. Packer alobalaki ya molingami ndeko mwasi moko oyo atiolamaki mpo na kolanda toli ya profeta mpo na kobomba bilei. Moto oyo atongaki apesaki likanisi ete soki ntango ekomi ya kozanga elikia, bilei na ye ekokamatama mpe kopesama na basusu. Eyeno na ye ya pete mpe sikisiki lokola moyekoli moko ya solo, “Nakozala ata na eloko ya komema.” 10
Nalingaki basi ya Eklezia. Bomonaka bokasi na bango. Nakomonaka bondimi na bango. Bazali na eloko ya kopesa, mpe balingi kopesa yango. Basalaka yango na kozanga makelele to kopanza nsango, kobendaka bokabi na Nzambe bakumbameli, bangomei te, mpe na kokanisa te nini bakozwa.11 Wana eza nini moyekoli akosala!
Kala te nakutanaki na elenge mwasi na Philippine oya ya bango libota ekomkaki na botau na misala ya Eklezia ntango azalaki na mibu 7, kotikaka ye moko kotambola nzela moko ya likama kokende na Eklezia poso na poso. Alobelaki boniboni na mibu 14 akanaki ete akotikaka solo na mayokani na ye mpo akoka kolongobana mpo na kokolisa libota na ekoya na ndako moko “epambolami na bokasi ya nguya ya bonganganzambe.” 12 Nzela malamu mingi koleka ya kokolisa ndako moko, ya sikawa to ekoya, ezali kobatela mayokani, bilaki tosalaki moko na mosusu, mpe na Nzambe.
Yango oyo nde bayekoli basalaka!
Ndeko mwasi moko ya bondimi na Japon mpe na molongani na ye batalaki Misio na biso na Corée. Akokaki te koloba lokota ya Corée mpe azalaki na makoki mokuse na koloba lokota ya Anglais, kasi azalaki na motema ebongisama mpo na kosalela likabo moko na ye mpe maboko ya lisalisi mpo na mosala ya Nkolo. Wana eza nini moyekoli akosala! Ateyaki bamisionele na biso boni kosala mwa eteni ya pete ya boyemi biloko na bogumbi nkasa—sanza moko ete bakokaki kofungola mpe kokanga. Lisusu akokaki kosalela mwa maloba ya Anglaisayebaki mpo na koteya Bamisionele “kofungola minoko na bango” mpo na kokabola Nsango Malamu—liteya bakoki kobosana soki moke te.
Kanisa na makanisi mwa miniti yo mpe ngai kotelamaka elongo na bamilio ya bandeko basi misusu mpe bandeko babali na Eklezia na Ye, kokendeke na mpiko mpenza, kosalaka nini bayekoli basalaka—kosalisaka mpe kolingaka lokola Mobikisi. Nini elingi koloba mpo na yo kozala moyekoli ya Yesu Klisto?
Maboko ya lisalisi ya Bamormon bakazaka mpe basimisi ezalaki basalela na bankama ya milio ya bayekoli ya moyimi te ya Yesu Klisto oyo bandimaki libaku ya kozwa ntango ya mosala. Mingi ya makoki ya molimo “lisalisi elukaki” bilembo elakisami mpo na mosala ya lobiko:
-
Lisalisi toluki: baboti mpo na kobokola bana na bango kati na pole mpe bosolo
-
Lisalisi toluki: bana basi mpe bana babali, bandeko ya basi mpe bandeko ya mibali, batata mwasi to bandeko ya mama mpe banoko to bandeko ya mama ya basi, bandeko mpe bankoko ya basi to ya mibeli, mpe baninga ya solo mpo na kosalisa lokola molakisi mpe kopesa liboko ya lisalisi na nzela ya liyokani
-
Lisalisi tolingi: baye bayekemeli botindiki ya Molimo Mosantu mpe basila na mayoki bazwi
-
Lisalisi tolingi: baye basaleli nsango malamu mokolo na mokolo na nzela ya mike mpe ya pete
-
Lisalisi toluki: mambi ya kala mpe misala ya tempelo mpo na kolinga mabotota libela
-
Lisalisi toluki: bamisionele mpo na kopanza “liloba malamu”—nsango malamu ya Yesu Klisto
-
Lisalisi toluki: basungi kozwa baoyo babungisi nzela na bango
-
Balukaki lisalisi: babombi liyokani mpo na kotelema na bosolo mpe na bosembo
-
Balukaki lisalisi: bayekoli ya solo ya Nkolo Yesu Klisto
Mibu mileki, Mpaka M. Russell Ballard na motuna ya bandeko basi ya Eklezia mpo na kokokisa maye alobaki:
“Na kati sikawa mpe na mikolo ya Nkolo akoya lisusu, Alingi basi na kati ya libota, na kati ya paloasi, na kati ya masanga, na kati ya bikolo oyo akotelema liboso na bosembo mpe koloba na maloba na bango mpe na misala, Iyo,tinda ngai.’
“Motuna ngai ezali, ‘ Ekoki yo kozala moko ya basi wana?’” 13
Nakanisi moko kati na biso akoki koyanola elongo na kosimba “Iyo!” Nasukisi na maloba ya loyembo ya Eteyelo ya Bana:
Tozali [bandeko basi] ya liyobani elongo na likabo ya kopesa.
Tokoteya nsango malamu na lolenge tozaleli.
Elongo na maloba mpe misala, tokotatola:
Tondimi, mpe kosalela Yesu Klisto. 14
Lokola bayekoli ya solo, ekoka biso kopesa mitema na biso ya bolingi mpe maboko na biso ya lisalisi mpo na kowelisa mosala na Ye. Ezali mpasi te soki, lokola Brynn, tozali se loboko moko. Ezali mpasi te soki, tozali naino babongi nie te mpe ya kokoka te. Tozali bayekoli komikabi oyo batandi loboko mpe basungi basusu na nzela. Bondeko na biso ekutani na bankola mpo baoyo bandeko basi ya bondimi oyo batambolaki liboso. Lisanga, lokola bandeko mpe kati na bomoko elongo na Barofeta ya bomoyi, Bamoni, mpe Babimisi, elongo na bafungola ya Bonganaganzambe ezongisama, tokoki kotambola lokola moto moko,lokola bayekoli, lokola basali elongo na mitema mibongisama mpe maboko mpo na kosala mpo na kowelisa mosala ya lobiko. Soki tosali bongo, tokokoma lokola Mobikisi. Natatoli bongo na nkombo ya Yesu Klisto, amene.


text:
Tibélekilosi
Tibélekilosi (TB) ezalí bokɔnɔ buye bubébisaka esíká ya kopéma eye babengi mampúlúlú maye mazalaka o káti ya ntólo, kasi ekokí mpé kobébisa bisíka bisúsu bya nzóto. Mbúla (Mvúla) 150 iye iúti koleka na Ingɛlɛ́tɛlɛ, moto mɔ̌kɔ́ na kati ya bato 8 baye basiláká kowâ, bakufáká na bokɔnɔ bwa tibélekilosi. Kasi kobandá mibú 1980, bokɔnɔ bûná bumɔ́nɔnɔkɔ mingi lisusu tɛ́, mpó éte bato bakokóma na ndáko ya malamu, koliya malamu mpé mínganga bazali mpenzá komɔ́nɔ o lombangú mpé kotiya mpɛmbɛ́ni baye bazalí kobɛlɛ mpó bazua lobiko noki. Kasi TB esili naíno libela tɛ́. Ya sɔ̂lɔ́, TB ezalí bokɔnɔ bunyɔ́kɔlɔkɔ mokili mobimba mingi mikolo miye. Mbúla (Mvúla) eye eleki bato mingi bakufáki na TB-8,000 na mokɔlɔ mɔ̌kɔ́ - koleka Mbúla (Mvúla) inso iye isíla koleka. Na Mbúla (Mvúla) 20 iye ileki, TB ebandi komata malɛ́mbɛmalɛ́mbɛ na Ingɛlɛ́tɛlɛ. Sikáwa bato 7,000 bazalí kozwa yangó o mobú mɔ̌kɔ́ – wana elíngi koloba moto mɔ̌kɔ́ na kati ya bato 10,000 na molɔ́ngɔ́ mobimba.
Lokásá luye luzalí koyebisa (koloba?) likóló lya bokɔnɔ bûná, ndénge ya koyéba bwangó, lobíko la bwangó, mpé ekolakisaka ndénge esili kopanzana na mbóka na (biso?) mpé kokokisa yangó na loléngé lusili kopanzana na molɔ́ngɔ́ mobimba. Lokásá luye lupɛsi mpé tolí ya sika mpó na mángwɛlɛ́ ma BCG na UK, mpé lulakisi buku isusu iye izali na nsango iye inso ikosalisa koyéba makambo ma bokɔnɔ bûná na website.
Etápe
- 1 Tibélekilosi ezalí nini?
- 2 Moto azuaka Tibélekilosi ndéngé nini ?
- 3 Tibélekilosi ezalaka bisíká míngi?
- 4 Tibélekilosi emɔ́nɔnɔkɔ ndénge níni?
- 5 Mpó na níni bapesa mwǎna wa ngai Mángwɛlɛ́ ma Bacillus Calmette-Guérin?
- 6 Mbóka iye izalaka na babeli mingi ba Tibélekilosi
- 7 Ndénge níni koyeba éte moto azalí na Tibélekilosi?
- 8 TB epanzanaka ndénge nini?
- 9 Kozua TB ezalaka noki, to makasi?
- 10 Kozua TB na kobɛlɛ TB bikeseni?
- 11 TB mabe na yango penza nini?
- 12 TB ekoki kokébisama na libateli lya mángwɛlɛ́?
- 13 Sɔ́kí olingi kokɛndɛ na mbóka mopaya esengeli ozua mángwɛlɛ́ ya BCG?
- 14 Mángwɛlɛ́ ya BCG ezali nini?
- 15 Mpona nini, esengeli komeka lomposo la moto, liboso lya kopesa ye Mángwɛlɛ́ ya BCG?
- 16 Babikisaka tuberculose ndénge nini?
- 17 Tosala nini soki moto azalaka mpene na moto ya TB?
- 18 Na mokili mobimba
- 19 Níni bazali kosala mpó na kopekisa bompanzani bwa TB na mokili mobimba?
Tibélekilosi ezalí nini?[kokoma | kobɔngisa mosólo]
Tibélekilosi (TB) ezalí bokɔnɔ bwa mabé buye bukoki kovimbisa kati (ya moto ya mwana?), na lokóta la Kingɛlɛ́sa babobengi TB meningitis. Mpó na bakóló, mbala mingi ebebisaka esíká ya kopéma eye babengi mampúlúlú, kasi ekoki kobebisa mpé mikúwa , kati ya moto tǒ bisika bisúsu. Awa na mbóka na biso, bato mingi baye bazuaka bokɔnɔ bwa TB babikaka, kasi basengeli komɛlɛ nkísi sánzá motóba mpó na kobika.
TB ezalí bokɔnɔ bwa makási, kasi ebikisamaka, ewutaka na mikɔlɔ́bɔ mya ('Mycobacterium Tuberculosis'), Tibélekilosi tǒ M. Tb na bokúsé. Mbala mingi ekotaka na ntólo esíká ya kopéma mpé ebɛngɛmi na Kingɛlɛ́sa ('pulmonary TB') kasi ekoki mpé kokota bisíká bisúsu o nzóto lokóla na kati ya nkíngó, mikúwa tǒ biténi bya kati ya libumu. Ekoki mpé kopɛsɛ menenziti. M. bovis ezalí bokɔnɔ bosúsu buye bukokani na TB kasi bwangó buzuaka káka nyama, mingi mpenzá ngɔ́mbɛ́ ('bovine TB'). M. bovis mpé ekoki kozua moto lokóla na eleko ya kala, ntángo bato bayebaki naíno tɛ́ ndénge níni bakokí kobátela mabɛ́lɛ   tǒ koluka TB na Ngɔ́mbɛ́.
Moto azuaka Tibélekilosi ndéngé nini ?[kokoma | kobɔngisa mosólo]
Nzelá enɛnɛ ya kozua TB ndé ewutaka na moto oyo azali na yangó na nzóto ya ye,oyo azali kokósola. Soki akósola, abimisi bokɔnɔ na kati ya nsɔ́í. Sɔ́kí moto ozui nsɔ́í yangó na ntángo ya kopéma, wana okoki kozua TB. Mikɔlɔ́bɛ miye miúti na nsɔ́í ekoki kotelengana na mopɛpɛ ntángo molayi kasi mbala mingi epɛ́sɛkɛ bokɔnɔ tɛ́. Nzela enɛnɛ ezali káka sɔ́kí ozalaka mpó na ntángo molayi pɛnɛ na moto oyo azalí na TB.
Tibélekilosi ezalaka bisíká míngi?[kokoma | kobɔngisa mosólo]
Nakati ya Ingɛlɛ́tɛlɛ na mibú mya 1950, batu koleka 50,000 bazaláká kozua TB na mbúla (mvúla) mɔ̌kɔ́. Mikolo miye ezongi tíí batu 7,000 baye bazuaka na mbúla mɔ̌kɔ́ , kasi sɔ́kí okokisi yangó na mibú mya 1990, ntángo wana ezalaki bato 5,500. Yango ekomɔ́nɔ éte ezalí komata lisúsu. Wana omɔnɔní éte kozua TB ezalí noki tɛ́, kasi esengeli ozala na ekenge na ndénge ya koyeba yangó mpó, na mokili mobimba TB ezali bisíká mingi. Lokóla batu batambolaka mingi na mokili, bangó bakoki kozua yangó mpé bakoki kokotisa yango na mbóka ya yɔ̂.
Tibélekilosi emɔ́nɔnɔkɔ ndénge níni?[kokoma | kobɔngisa mosólo]
Tibélekilosi ekoki kobebisa biténi mingi bya nzóto. Ndénge yangó ekomɔ́nɔnɔ na mwǎna ekɛsɛni na loléngé ekomɔ́nɔnɔ na mokóló. Lokóla Tibélekilosi ewutaka na bato, ekozala malámu éte oyébá sɔ́kɔ moto azalí na yangó mpó omibátela. Malámu omɔ́nɔ mónganga tǒ dókótóló sɔ́kí mwǎna tǒ ndeko wa yɔ̌ alakisaka bilembo biye bikomami o nsé:
- Kósúkósú eye elekisi mpɔ́sɔ isáto
- Fɛ́fɛlɛ
- Kotɔkɔ na butú
- Kokɔ́ndɔ
- Nzóto kolɛmbɛ nɔkí
- Kokósola makilá
Mpó na níni bapesa mwǎna wa ngai Mángwɛlɛ́ ma Bacillus Calmette-Guérin?[kokoma | kobɔngisa mosólo]
Na Ingɛlɛ́tɛlɛ, lokóla na mbóka isúsu, Mángwɛlɛ́ ma Bacillus Calmette-Guérin epɛsɛmɛkɛ bǎna baye bazali pɛnɛ na bato baye bakoki kozala na TB. Wana ezalí mpó bǎna bâná bavándaka bisíká mɔ̌kɔ́ na bato ba TB, ekoki kozala baboti tó bankoko baúti bisíká bato mingi babɛ́lɛkɛ TB. Na bokuse mbala mingi bǎna baye bavándaka na engúmba ya masikini. Mobateli (mángwɛlɛ́ ) mwangó bapesɛkɛ na ntángo mwǎna abótami kasi bakopɛ́sɛkɛ mpé ntángo inso iye isengeli.
Mbóka iye izalaka na babeli mingi ba Tibélekilosi[kokoma | kobɔngisa mosólo]
Mbóka iye ikomami o nsé izalaka na bato mingi baye bazali kobɛlɛ TB. Sɔ́kí eyano ya yɔ̂ na mitúna na biso ezali 'oui' 'íyo', sala nɔkí opɛsɛ mwǎna wa yô mángwɛlɛ́ ma BCG sɔ́kí amozui naíno tɛ́.
- Yɔ̌, bandeko ba yô tǒ tatá wa mwána wa yô awuti na mbóka yɔ̌kɔ́ na kati ya iye itángami o nsé?
- Yô na mwǎna wa yo bokokɛndɛ́kɛ́ kovánda koleka sánzá mobimba tǒ bokotambola mingi na kati ya mbóka iye itángami o nsé?
- Na káti ya ndáko ya yô, tǒ pɛnɛpɛnɛ na yɔ̂, ezali na moto oyo akokáki kozala pɛnɛ wa mwǎna wa yɔ̂ na ntángo mingi, oyo azali na TB tǒ azaláká na yangó kala, tɔ̌ awuti na mbɔ́ka yɔ̌kɔ́ na kati ya iye itángami?
Ndénge níni koyeba éte moto azalí na Tibélekilosi?[kokoma | kobɔngisa mosólo]
Lokóla TB ekotaka bisíká míngi na nzóto, nzelá ya komɔnɔ yangó mpé ezalí ndéngé na ndéngé. TB eye eyebani míngi ndé ya kokosola eye babengi na lingɛlɛsa 'pulmonary TB'. Moto oyo azalí na yangó akolakisa bilembo biye:
- kozánga mpósá ya koliya na kokɔ́ndɔ
- kokosola eye emataka makási nsima ya mpɔ́sɔ mínei koleka tɔ̌ sánzá
- kobimisa nsɔ́í míngi; akoki mpé kokosolo makilá sɔ́kí nzéla ya makilá epasuki
- komiyoka nzóto kolɛmbɛ ntángo inso
- kozala na fɛ́fɛlɛ, mbala míngi na butú, eye epesi kotɔkɔ míngi
TB epanzanaka ndénge nini?[kokoma | kobɔngisa mosólo]
Nzela ya kopanza TB yango kaka moko: baye bazali na yango nakati ya tolo to na mongongo. Mayi oyo ebimaka na monoko na kokolola nakati ya mopepe nde ezali na maladie. Kasi oyeba te tango mosusu baoyo bazali na yango bakoki te kopanza yango.
Kozua TB ezalaka noki, to makasi?[kokoma | kobɔngisa mosólo]
Penza, ezalaka makasi moto azua TB, mpe esengi tango molayi to kokutana mbala mingi na moto oyo azali na yango, lokola kovanda na ndako moko. Ata ndenge wana, basusu, ata soki bazui TB, bango bakobelaka te. Bato mingi (toloba 9 na kati ya 10) baye bazali na nzoto kolongono, soki bazui yango bakobela te. Baye 10% batikali bakobela, kasi mbala mingi noki te, kasi na sima ata ya bambula 10 na koleka (Comstock, 1982). Wana esalamaka mpo maladie yango ekoki kovanda na nzoto ya moto lokola elali bambula mpe moto azali kobela te. Maladie ekolamuka na sima ya bambula, mbala mingi soki nzoto ezangi komibatela (immunite), lokola moto mobange, bankisi misusu, kobela lokola Sida to kovanda na mizele.
Mpona 10% baye bakobelaka TB, tango ya mabe ezalaka soki ekomi naino mbula mibale te banda bazui yango.
Kati ya 1 na 5% ya baye bazui TB babelaka noki wuta bazui yango (Styblo et al., 1969; Sutherland et al., 1976; 1982). Wana babengaka yango kobela mbala moko, na Angle 'primary disease', mpe mbala mingi ezalaka na bana. 'Primary TB' mbala mingi ekoleka emonana te, mpe ekobika yango moko ata soki moto ameli nkisi te, kasi ekoki kozonga sima ya bambula. Ekotika elembo moke nakati ya tolo, na ndenge emonanaka na Rayon-X.
Kozua TB na kobɛlɛ TB bikeseni?[kokoma | kobɔngisa mosólo]
Mpó na bato mingi baye bakozua TB, mibateli ya nzóto (immunite) ekobúnda kín'o kosilisa tǒ kokanga yango mpó emata tɛ́. Ndénge wana bokɔnɔ ekotikala ya kolála, kasi ezalí naíno na bomɔi, mpé ekobima lisúsu na nsima, eye ebengami bokɔnɔ na mpóngi tǒ bulála, na lingɛlɛsa babubengi 'latent TB infection'.
Baye bazalí na bokɔnɔ bwa TB na mpóngi balakisaka bilembo biye:
- emonɔnɔkɔ tɛ́
- babɛlɛkɛ tɛ́
- bakoki kopanza na basúsu tɛ́
- Mbala míngi sɔ́kí bameki lomposo la bangó, ekomɔnɔnɔ tɛ́ éte bazalí na yangó
- Bakoki kobɛlɛ TB na nsima ya mibú
Baye bazali kobɛlɛ TB (‘active TB’) bakolakisaka bilembo biye bikomami na 'Nzelá níni ya koyeba TB'.
TB mabe na yango penza nini?[kokoma | kobɔngisa mosólo]
Soki babikisi te, TB, ata epayi ya bakolo, emataka malembe kino eyi koboma. Mabe mosusu ekopesa meningite. Nzela mosusu, soki babikisi te, nde kobimisa makila tango ya kokolola. TB ekokoma ndongo soki emeseni nkisi, mpo ndenge ya kobikisa ezalaka makasi. Nakati ya Ingɛlɛ́tɛlɛ, TB, ebomaka bato 350 na mbula moko, mingi nakati ya bango mibange, kasi bana mpe bazalaka. Bisika bato bavandaka na bandako oyo ekoki te, na mokili mobimba, bato mingi bakufaka na TB koleka oyo ya UK.
TB ekoki kokébisama na libateli lya mángwɛlɛ́?[kokoma | kobɔngisa mosólo]
Libateli lizali mángwɛlɛ́ ma BCG. Ntángo esúsu mángwɛlɛ́ ma BCG mabátelaka na bokɔnɔ bwa TB tɛ́, kasi masalisaka bǎna baye bazalí kobɛlɛ bokɔnɔ bwa meningite 'TB meningitis' (Rodrigues et al., 1993).
Ntángo ya kala, na Ingɛlɛ́tɛlɛ, bazalaki kopɛsɛ bǎna banso ba kelási mángwɛlɛ́ ma BCG. Kasi lokóla loléngé la TB lobóngwanaka, Ingɛlɛ́tɛlɛ ekamati nzelá ya kolanda bato bakɛ́ baye bazalí na tibelekilosi. Na Ingɛlɛ́tɛlɛ, mángwɛlɛ́ ma BCG makɛsɛni ɛngɛ́bɛ́nɛ́ na epái eye yɔ̂ ofandi na UK, mpó TB ekoki kozala na esíká sóngóló kasi na esíká pakala ezali tɛ́. Mángwɛlɛ́ ma BCG mapɛsɛmi na bǎna baye bavándaka bisíká biye bato mingi bazalí na TB koleka bisíká bisúsu, mpó na bôngó, bapɛ́sɛkɛ mángwɛlɛ́ ma BCG na bǎna baye babótami ó mbóka iye bato mingi babɛ́lɛkɛ bokɔnɔ bwa TB. Mángó (Mángwɛlɛ́ ma BCG) mapɛ́sɛmi mpé lokóla na bǎna ba kelási ba mbúla 10 kín'o 14 sɔ́kí bazwaka BCG na bomwǎna tɛ́.
Sɔ́kí olingi kokɛndɛ na mbóka mopaya esengeli ozua mángwɛlɛ́ ya BCG?[kokoma | kobɔngisa mosólo]
Sɔ́kí moto azwá mángwɛlɛ́ ya BCG kala, ekosengela éte azua mángwɛlɛ́ ya BCG sɔ́kí alingi kokɛndɛ o mobémbo, kovánda tǒ kosála mosálá mpó na sánzá mɔ̌kɔ́ tǒ koleka, na mbóka eye ezalaka na bato mingi ya TB (Immunisation against Infectious Disease, 1996).
Mángwɛlɛ́ ya BCG ezali nini?[kokoma | kobɔngisa mosólo]
Mángwɛlɛ́ ya Bacillus Calmette-Guérin (BCG) ezali bokɔnɔ ya TB oyo ezuaka gombe Mycobacterium bovis. Nakati ya BCG maladie ya TB ezalaka, kasi bakangi yango epesa kobela te. Kasi mpona baye bazangi mobateli ya nzoto, lokola bato ya Sida, mpona bango BCG ekoki kopesa maladie tango mosusu.
BCG batiyaka yango na tonga ya moke na lomposo.
Mpona nini, esengeli komeka lomposo la moto, liboso lya kopesa ye Mángwɛlɛ́ ya BCG?[kokoma | kobɔngisa mosólo]
Moto nyonso oyo azali na sanza 12 to koleka wana, bakomekaka loposo naye liboso ya kopesa ye mobateli ya BCG. Wana ezali mpona koyeba soki mobateli ya nzoto (immunite) emeseni na TB. Nzela ya koyeba nde kobeta tonga ya tuberculin – mayi ya proteine basali wuta na 'M. tuberculosis' – na kati ya loposo. Sima ya mikolo 2 - 10, na ndenge ya tonga yango, bakotala esika babeti yango. Soki esika babeti tonga evimbi mpe, ekomi lokola makila, wana elakisi te maladie ezali. Ndenge wana ebongi lisusu te bapesa moto BCG, mpo akozala asiazui TB to maladie mosusu ya ndenge wana. Soki nzoto naye elakisi kozala na maladie ya makasi, wana esengi bameka ye na nzela misusu koyeba soki penza asiazui to abandi kobela TB. Bana oyo bakokisi naino sanza 12 te, bango bazali na posa te ya komeka loposo, liboso ya kozua BCG.
Babikisaka tuberculose ndénge nini?[kokoma | kobɔngisa mosólo]
Mbala mingi TB ekoki kobika, kasi moto ebongi asilisa nkisi ya sanza 6 to koleka. Baye babelaka TB mbala mingi bakotaka na opital te. Ata soki bakoti, wana ekozala mpona koyeba soki penza bazali na maladie yango to mpo babanda kozua nkisi. Ata boye, bato ya TB esengi bazala mpene na efimiele ya tolo, tango nyonso ya kozua nkisi mpo bazua yango na ndenge ekoki, mpe soki likambo ya mabe ezali, basala noki moto atika te kozua nkisi.
Nzela oyo tomeseni, ezali ya kozua nkisi 'antibiotics' misatu to mine mbala moko mpona sanza mibale, nde sima na yango nkisi mibale mpona sanza mine misusu. Nkisi mine minene ya TB ezali isoniazid, rifampicin, pyrazinamide na ethambutol. Eyaka elongo mpona kosalisa soki maladie emeseni nkisi moko, misusu ebunda. Ata boye, maladie ebandi komesana nkisi ya ndenge nyonso. Mbala mingi nkisi esalaka lisusu te mpo moto azalaki kozua yango na ndenge ekoki te, to azuaki yango na ndenge ya mabe to moto asilisaki te kozua nkisi (Conaty et al., 2004). Mikolo oyo batiyaka nkisi mibale to koleka na kati ya na komprime moko. Moto akomela komprime mine to koleka, mokolo moko. Tango mosusu esengi moto azua nkisi mikolo mingi, lokola maladie ya TB meningitis, to soki maladie ebandi komesana na nkisi moko to mibale, wana esengi kobalula nkisi.
Soki moto abandi nkisi mpona poso mibale, wana akoki lisusu kopanza TB te, mpe akobanda komiyoka malamu sima ya poso mine. Kasi esengi sanza motoba ya kozua nkisi mpo moto abika.
Tosala nini soki moto azalaka mpene na moto ya TB?[kokoma | kobɔngisa mosólo]
Tango bakuti moto azali na TB, dokotolo akotala soki baye bavandaka naye bakoki kozua yango. Soki emonani te moto akoki kopanza yango, to mwana azali na yango, kasi eyebani te azui yango wapi, wana baye bazalaka mpene naye bakobenga bango mpo bameka eyebana soki bango mpe bazali na yango. Bato wana bakozala bandeko to baye bavandaka na ndako moko. Tango mosusu baninga, lokola baye basalaka elongo, mpe bakobenga bango, kasi mbala mingi tina ya kosala yango ekozala te. Ezalaka mbala mingi te mwana apanza TB – kasi kobela na bango elakisaka te moto mokolo oyo azali kobela TB, azali mpene na mwana wana.
Komeka mpona bandeko tina yango koyeba baye basi bazui TB to baye basi babandi kobela. Komeka basalaka na loposo to na Rayon-X. Na kati ya UK mbala mingi soki bameki loposo, elakisaka te moto asiazui maladie (loposo kovimbal mpe kozala lokola makila esika babetaki tonga), kasi wana ezali mpo bazuaki mobateli ya BCG. Soki loposo soolo ezali. Soki TB emonani, wana moto bamemi ye na dokotolo mpe bakopesa ye nkisi ya TB.
Na mokili mobimba[kokoma | kobɔngisa mosólo]
TB ebomaki bato 100 million na bambula 100 oyo eleki, yango Organisation Mondial de Sante eti yango lokola maladie oyo ya koboma bato mingi na mokili 'Global Health Emergency' na 1993 (WHO 1). Emonani lokola 33% ya bato nyonso na mokili bazali na yango. Na mbula moko, bato 9 million ya sika bazuaka yango (WHO 2). Tango nyonso moto moko azuaka yango na second moko.
Mpona bato mingi ata soki bazui TB mobateli ya nzoto na bango ekoki kokanga yango babela te. Ata boye, TB ebomaka bato 2 million na mokili na mbula moko, moto moko na second 15 (WHO 3). Kati ya bango, 98% bazali bato ya Tiers Monde, mingi na Asie de Sud na Afríka ya bato mwindo (WHO 4).
TB ezalí ya libosó mpó na koboma basi mpé koleka bokɔnɔ misusu esalaka mwána etíké bazala mingi.
Níni bazali kosala mpó na kopekisa bompanzani bwa TB na mokili mobimba?[kokoma | kobɔngisa mosólo]
Ebongi bato banso o molɔ́ngɔ́ mobimba babundisa bokɔnɔ bwa TB. Kosilisa yangó esíká mɔ̌kɔ́ ekosalisa sɔ́kí basilisi yangó bisíká bisúsu.
WHO eyi na nzela oyo babengaka 'Directly Observed Treatment – Shortcourse' (DOTS) (WHO 5):
1. Leta ezala na mposa ya kosalisa
2. nzela ya komeka bato mpo eyabana soki bazali na TB
3. nzela eye ebandimi ya kozua nkisi ya sanza 6 mpona babeli mpe moto ya kotala te bato bazali kozua nkisi na ndenge ebongi
4. Moto akáta komela nkísi tɛ́ kín'o abiki, mpé nkísi ezala eye esengeli.
5. Kokoma na búku loléngé osili kozua nkísi mpó mikɔlɔ mya nsima Mónganga ayeba ndénge níni bapesaki yɔ̂ nkísi


text:
Popularne rymy do
zycie
mnie
czas
jest
ciebie
dzień
zawsze
wszystko
świecie
życia
świat
wiele
siebie
się
oczy
razem
inie
będzie
serce
serca
słowa
domu
Tobie
urodziny
miłości
marzenia
świata
lat
miłość
głowie
Rymy do przeszkadzali
azali, brązali, cezali, chadzali, dogrzali, dojrzali, dokazali, douczali, gazali, grzali, izali, kazali, kiełzali, kwezali, lizali, maczali, maszali, matuzali, mazali, mieszali, nagrzali, nakazali, namazali, nanizali, nauczali, nizali, nurzali, oblizali, obmazali, obuczali, obudzali, oburzali, odgrzali, oduczali, odurzali, ogorzali, ogryzali, ogrzali, okadzali, okaszali, okazali, okurzali, omarzali, omszali, oparzali, opędzali, oprzali, osaczali, osadzali, osączali, osądzali, osuszali, oszczali, otaczali, owędzali, owiązali, patrzali, pełzali, pędzali, pogrzali, pokazali, polizali, pomazali, pouczali, quetzali, ruszali, rzezali, sadzali, scedzali, sizali, skazali, spełzali, spęczali, spędzali, staczali, szali, Szali, szczali, ściszali, taczali, tarzali, uciszali, uderzali, ugaszali, ugrzali, ukazali, uleczali, ulizali, uładzali, umaczali, umarzali, umazali, unurzali, upędzali, uradzali, usadzali, utuczali, uwiązali, użyczali, wcedzali, wduszali, wgryzali, wiązali, wieszali, wkurzali, wliczali, włączali, wmarzali, wmuszali, wnurzali, wpełzali, wpędzali, wradzali, wręczali, wsadzali, wsączali, wskazali, wtaczali, wwiązali, wygrzali, wykazali, wylizali, wymazali, wyprzali, wyuczali, zagrzali, zakazali, zali, zalizali, zamazali, zaprzali, zbaczali, zbudzali, zdarzali, zderzali, zduszali, zeprzali, zgadzali, zgaszali, zgorzali, zgryzali, zgrzali, zliczali, zlizali, złączali, zmaczali, zmazali, zmuszali, zraszali, zruszali, zsadzali, zsączali, związali
azali brązali cezali chadzali dogrzali dojrzali dokazali douczali gazali grzali izali kazali kiełzali kwezali lizali maczali maszali matuzali mazali mieszali nagrzali nakazali namazali nanizali nauczali nizali nurzali oblizali obmazali obuczali obudzali oburzali odgrzali oduczali odurzali ogorzali ogryzali ogrzali okadzali okaszali okazali okurzali omarzali omszali oparzali opędzali oprzali osaczali osadzali osączali osądzali osuszali oszczali otaczali owędzali owiązali patrzali pełzali pędzali pogrzali pokazali polizali pomazali pouczali quetzali ruszali rzezali sadzali scedzali sizali skazali spełzali spęczali spędzali staczali szali Szali
szczali ściszali taczali tarzali uciszali uderzali ugaszali ugrzali ukazali uleczali ulizali uładzali umaczali umarzali umazali unurzali upędzali uradzali usadzali utuczali uwiązali użyczali wcedzali wduszali wgryzali wiązali wieszali wkurzali wliczali włączali wmarzali wmuszali wnurzali wpełzali wpędzali wradzali wręczali wsadzali wsączali wskazali wtaczali wwiązali wygrzali wykazali wylizali wymazali wyprzali wyuczali zagrzali zakazali zali zalizali zamazali zaprzali zbaczali zbudzali zdarzali zderzali zduszali zeprzali zgadzali zgaszali zgorzali zgryzali zgrzali zliczali zlizali złączali zmaczali zmazali zmuszali zraszali zruszali zsadzali zsączali związali
azali, brązali, cezali, chadzali, dogrzali, dojrzali, dokazali, douczali, gazali, grzali, izali, kazali, kiełzali, kwezali, lizali, maczali, maszali, matuzali, mazali, mieszali, nagrzali, nakazali, namazali, nanizali, nauczali, nizali, nurzali, oblizali, obmazali, obuczali, obudzali, oburzali, odgrzali, oduczali, odurzali, ogorzali, ogryzali, ogrzali, okadzali, okaszali, okazali, okurzali, omarzali, omszali, oparzali, opędzali, oprzali, osaczali, osadzali, osączali, osądzali, osuszali, oszczali, otaczali, owędzali, owiązali, patrzali, pełzali, pędzali, pogrzali, pokazali, polizali, pomazali, pouczali, quetzali, ruszali, rzezali, sadzali, scedzali, sizali, skazali, spełzali, spęczali, spędzali, staczali, szali, Szali, szczali, ściszali, taczali, tarzali, uciszali, uderzali, ugaszali, ugrzali, ukazali, uleczali, ulizali, uładzali, umaczali, umarzali, umazali, unurzali, upędzali, uradzali, usadzali, utuczali, uwiązali, użyczali, wcedzali, wduszali, wgryzali, wiązali, wieszali, wkurzali, wliczali, włączali, wmarzali, wmuszali, wnurzali, wpełzali, wpędzali, wradzali, wręczali, wsadzali, wsączali, wskazali, wtaczali, wwiązali, wygrzali, wykazali, wylizali, wymazali, wyprzali, wyuczali, zagrzali, zakazali, zali, zalizali, zamazali, zaprzali, zbaczali, zbudzali, zdarzali, zderzali, zduszali, zeprzali, zgadzali, zgaszali, zgorzali, zgryzali, zgrzali, zliczali, zlizali, złączali, zmaczali, zmazali, zmuszali, zraszali, zruszali, zsadzali, zsączali, związali


text:
Mokapo 31
Alama azali na moto mwa misio yoko mpo ya kobutwisa bapengwi ba Bazolami—Bazolami bawangani Klisto, bandimi na boyambi bwa lokuta bwa boponomi, mpe bakumbameli na nsambo itiami—Bamisionele batondi na Molimo Mosantu—Mpasi ya bango eminami mpenza o bosepeli bwa Klisto. Penepene na 74 Yambo ya Klisto.
1 Sikawa esalemaki ete nsima ya nsuka ya Koliyolo, ezwaki Alama nsango ete Bazolami bazalaki kosantola nzela ya Nkolo, mpe ete Zolami, oyo azalaki mokambi wa bango, azalaki kokambaka mitema mya bato na kogumbama o nse na banzambe ba bikeko baba, motema mwa ye lisusu mobandaki koyoka mpasi mpo ya bobe bwa bato.
2 Mpo ezalaki ntina ya mawa manene na Alama koyeba bobe o ntei ya bato ba ye; yango wana motema mwa ye mozalaki na mawa mpenza na ntina ya bokabwani bwa Bazolami uta na Banefi.
3 Sikawa Bazolami basanganaka bangomei elongo o mboka yoko eye babiangaki nkombo Ationumi, oyo ezalaki o esti ya mboka ya Zalayemila, eye elalaki penepene na ndelo ya libongo lya mbu, eye ezalaki o sudi ya mboka ya Yesoni, eye lisusu ezalaki ndelo ya esobe ya sudi, eye esobe etondaki na Balamani.
4 Sikawa Banefi bazalaki na bobangi bonene ete Bazolami bakota na bozalani na Balamani, mpe ete ezala nzela ya bobungisi bonene o ngambo ya Banefi.
5 Mpe sikawa, lokola liteya lya liloba lizalaka na bokasi bonene bwa kokamba bato na kosala eye eyengebeni—iyo, ezalaki na ekomi ya nguya mingi likolo lya mayele ma bato mingi koleka mopanga, to eloko esusu, eye ekomaki epai ya bango—yango wana Alama akanisaki elongobanaki ete bameka bokasi bwa liloba lya Nzambe.
6 Yango wana akamataki Amona, mpe Aloni, mpe Omina, mpe Imini atikaki o eklezia ya Zalayemila; kasi basato ba yambo akamataki elongo na ye, mpe lisusu Amuleki mpe Zezilomi, baye bazalaki o Meleki; mpe akamataki lisusu bana babali babale ba ye.
7 Sikawa, nkulutu ya bana babali ba ye akamataki te elongo na ye, mpe nkombo ya ye ezalaki Elamani; kasi nkombo ya bango baye akamataki elongo na ye izalaki Sibiloni mpe Koliatoni; mpe iye izali nkombo ya bango baye bakendeki elongo na ye o ntei ya Bazolami, mpo ya koteya liloba.
8 Sikawa Bazolami bazali bakabwani uta na Banefi; yango wana liloba lya Nzambe liteyamaki epai ya bango.
9 Kasi bakweyaka o kati ya mabosani manene, mpo balingaki te kotosa kobatela mitindo mya Nzambe, mpe meko ya ye, engebene na mobeko mwa Mose.
10 Mpe balingaki te kotosa makokisi ma eklezia, mpo ya kokoba na losambo mpe libondeli na Nzambe mokolo na mokolo, ete bakota te o kati ya lisenginia.
11 Iyo, o nsuka, basantolaki nzela ya Nkolo o bisika mingi mpenza; yango wana, mpo ya ntina eye, Alama mpe bandeko ba ye bakendeki o kati ya mboka mpo ya koteya liloba epai ya bango.
12 Sikawa, ekomaka bango o mboka, tala, o bokamwi bwa bango bakutaki Bazolami batongaka sinagogi, mpe bazalaki kosangana bangomei o mokolo moko mwa mposo, moye mokolo babiangaki mokolo mwa Nkolo, mpe bakumbamelaki nsima ya lolenge loko loye Alama mpe bandeko ba ye bamonoko mokolo moko te;
13 Mpo bazalaki na esika yoko etongama likolo o katikati ya sinagogi, esika yoko mpo ya koteleme, eye ezalaki likolo lya moto; mpe nsonge ya yango ekokaki kokwa bobele moto moko.
14 Yango wana, onso oyo azalaki na mposa ya kokumbamela asengelaki kokende mpe koteleme likolo lya nsonge ya yango, o mpe tandolaki maboko ma ye ona lola, mpe abelela na mongongo mokasi, kolobaka:
15 Mosantu, Nzambe mosantu; tondimi ete ozali Nzambe, mpe tondimi ete ozali mosantu, mpe ete ozalaki molimo moko, mpe ozali molimo moko, mpe ete okotikala molimo moko libela.
16 Nzambe mosantu, tondimi ete okabolaki biso uta na bandeko ba biso; mpe tondima te na mimeseno mya bandeko ba biso, miye mikitanisama na bango na bomwana bwa batata ba bango; kasi tondimi ete oponi biso mpo ya kozala bana basantu ba yo; mpe lisusu osalaki eyebana epai ya biso ete ekozala Klisto te.
17 Kasi ozali yo kaka lobi, lelo, mpe libela; mpe oponi biso ete tokobikisama, ntango eponomi banso zingazinga na biso mpo ya kobwakama na nkanda ya yo o nse o limfelo; mpo ya bwango bosantu, O Nzambe, totondi yo; mpe lisusu totondi yo mpo ete oponi biso, ete tokoka te kokambema mosika nsima ya mimeseno mya ligboma mya bandeko ba biso, miye mikangi bango o nse o boyambi boko bwa Klisto, boye bokambi mitema mya bango na kowayawaya mosika na yo, Nzambe wa biso.
18 Mpe lisusu totondi yo, O Nzambe, ete tozali bato baponomo mpe basantu. Amene.
19 Sikawa esalemaki ete esilisaki Alama mpe bandeko ba ye mpe bana babali ba ye koyoka nsambo iye, bakamwaki koleka ndelo.
20 Mpo tala, moto na moto akendeki mpe abonzaki nsambo iye kaka.
21 Sikawa esika ebiangemaki na bango Lamemipitomi, eye, na kolimbola, ezali etando esantu.
22 Sikawa, uta o etando eye, babonzaki likolo, moto na moto, losambo lona kaka mpenza epai ya Nzambe, kotondaka Nzambe wa bango ete baponomoki na ye, mpe ete akambaki bango te mosika nsima ya momeseno mwa bandeko ba bango, mpe ete mitema mya bango miyibamaki te mosika na kondima na makambo makoya, na maye bayebelaki eloko te.
23 Sikawa, esilisaka bato banso kobonza matondi nsima ya lolenge loye, bazongaki o ndako ya bango, kolobelaka lisusu mokolo moko te etali Nzambe wa bango kina mokolo basanganaka bangomei elongo lisusu o etando esantu, mpo ya kobonza matondi nsima ya lolenge la bango.
24 Sikawa, emonoki Alama eye motema mwa ye moyokaki mpasi; mpo amonoki ete bazalaki bato boko ba nkuna mpe babeba; iyo, amonoki ete mitema mya bango mikangemaki likolo lya wolo, mpe likolo lya mpauni, mpe likolo lya ndenge inso ya biloko bya malonga.
25 Iyo, mpe amonoki lisusu ete mitema mya bango mitombwamaki likolo epai ya bifundeli binene, o lolendo la bango.
26 Mpe atombolaki likolo mongongo mwa ye o lola, mpe abelelaki, kolobaka: O, boniboni bolai, O Nkolo, okotika ete basali ba yo bafanda awa o mosuni, mpo ya kotala nkuna enene boye o ntei ya bana ba bato?
27 Tala, O Nzambe, babeleli epai ya yo, mpe nzokande mitema mya bango miminami mpenza o lolendo la bango. Tala, O Nzambe, babeleli epai ya yo na minoko mya bango, ntango etombwami bango likolo kutu na bonene, elongo na biloko bya mpamba bya mokili.
28 Tala, O Nzambe wa ngai, bilamba bya bango bya ntalo, mpe mpete ya bango, mpe bikomo bya bango, mpe bikembi bya bango bya wolo, mpe biloko bya bango binso bya motuya biye bakembi na byango; mpe tala, mitema mya bango mitiami likolo lya byango, mpe nzokande babeleli epai ya yo mpe balobi—Totondi yo, O Nzambe, mpo tozali bato baponomi epai ya yo, ntango basusu bakufi.
29 Iyo, mpe balobi ete osalaki eyebana epai ya bango ete ekozala Klisto te.
30 O Nkolo Nzambe, boniboni bolai ekotika yo ete nkuna ya lolenge loye mpe bozangi bopotongono bozala o ntei ya bato baye? O Nkolo, ekopesa yo ngai bokasi, ete nakoka komeme bokono bwa ngai. Mpo nazali moto wa bokono, mpe nkuna ya lolenge loye o ntei ya bato baye eswi bozo bwa ngai.
31 O Nkolo, motema mwa ngai mozali na mawa mpenza; elingi yo kobondisa bozo bwa ngai na Klisto. O Nkolo, elingi yo kosala epai ya ngai ete nakoka kozala na bokasi, ete nakoka komome na bompikiliki mpasi ya matungisi maye makoya likolo lya ngai, na ntina ya bobe bwa bato baye.
32 O Nkolo, elingi yo kobondisa bozo bwa ngai, mpe kopesa epai ya ngai nkonzo, mpe baninga ba ngai ba mosala lokola baye bazali elongo na ngai—iyo, Amona, mpe Aloni, mpe Omina, mpe lisusu Amuleki mpe Zezilomi, mpe lisusu bana babali ba ngai babale—iyo, kutu baye banso elingi yo kobondisa, O Nkolo. Iyo, elingi yo kobondisa bozo bwa bango na Klisto.
33 Elingi yo kopesa epai ya bango ete bakoka kozala na bokasi, ete bakoka komeme matungisi ma bango maye makoya likolo lya bango na ntina ya mabe ma bato baye.
34 O Nkolo, elingi yo kosala epai ya biso ete tokoka kozala na nkonzo na komemeke bango lisusu epai ya yo na Klisto.
35 Tala, O Nkolo, bozo bwa bango bozali na motuya, mpe mingi ya bango bazali bandeko ba biso; yango wana, pesa epai ya biso, O Nkolo, nguya mpe bwania ete tomeme baye, bandeko ba biso, lisusu epai ya yo.
36 Sikawa esalemaki ete elobaka Alama maloba maye, atiaki maboko ma ye likolo lya baye banso bazalaki elongo na ye. Mpe tala, lokola etiaki ye maboko ma ye likolo lya bango, batondisamaki na Molimo Mosantu.
37 Mpe nsima ya yango ete bakabwanaki bango na bango, kokamataka likanisi te mpo ya bangomei nini bakolia, to nini bakomela, to nini bakolata.
38 Mpe Nkolo asungaki bango ete bayoka nzala te, to bayoka mposa ya mai te; iyo, mpe lisusu apesaki bango bokasi, ete bayoka mpasi ya lolenge loko te la matungisi, longola se soko maminamaki mpenza na bosepeli bwa Klisto. Sikawa eye ezalaki engebene na losambo la Alama; mpe eye zambi abondelaki na bondimi.